
Au olgu Jumalale kõrges ja maa peal rahu, inimestest hea meel! 
(Luuka 2:14) 


Piibli sõna “shalom” - rahu, ei tähenda lihtsalt rahutuse puudumist, vaid kõike, mis on vajalik, 
ülimaks heaoluks. Rahu, mida maailm meile pakub, on Kõrvalehoidumise rahu - rahu, mis 
tuleneb raskuste vältimisest ja keeldumsest faktidele silma vaadata. Rahu, mida Jeesus toob 
tuleneb aga nende asjade üle võidu saavutamisest. Jõulusõnumiga kaasneb seesmine rahu, mis 
ei sõltu välistest olukordadest! Kandkem seda rahu oma perekondadesse, lähisuhetesse ja 
maailma keskele! 


Õnnistatud Jõuluaega ja uut 2017. aastat! 


Armas koduteeline! 


Õnnistatud ja rahulikku Kristuse sünnipüha tähistamise aega! 

Advendiajal meenutasime prohvetikuulutusi, mis täitusid Kristuse sünniga 
inimeste maailma. Ühest ettekuulutusest loeme Jesaja 9:5-6: “Sest meile sünnib 
laps, meile antakse poeg, kelle õlgadel on valitsus ja kellele pannakse nimeks 
Imeline Nõuandja, Vägev Jumal, Igavene Isa, Rahuvürst. Suur on valitsus ja 
otsatu on rahu Taaveti aujärjel ja tema kuningriigi üle, et seda kinnitada ja 
toetada kohtu ja õigusega, sellest ajast ja igavesti.” 

Maailm meie ümber tiirleb kui Riirkarussellil. Rahu on asendunud kiirusta- 
misega, olemasolemine ja Jumalast rõõmu tundmine tarbimisega. On neid, kes 
on otsustanud sellelt karussellilt maha astuda, leidmaks pigem aega iseenda, 
lähedaste ja Jumala jaoks. 

Üks lugu räägib kellestki Ameerika rändurist Aafrikas, kes plaanis oma reisi 
jooksul palju näha ja teha. Ta palkas mõned kohalikud, aitamaks kiirel reisimi- 
sel ta varustust kanda. Esimesel päeval tõusid nad vara, liikusid kiirelt ja läbisid 
pika vahemaa. Sama toimus ka teisel päeval, nad tõusid vara, liikusid kiirelt ja 
läbisid pika vahemaa. Nõndasamuti ka kolmandal päeval. Neljandal hommikul 
aga keeldusid pärismaalastest varustuse kandjad edasi liikumast, istudes lihtsalt 
puu alla maha. Ameerika rändur ärritus ja viidates maasistujatele, ütles vihaselt 
tõlgile: “See on väärtusliku aja raiskamine! Kas keegi oskab öelda, mis siin toi- 
mub?” Tõlk vaatas talle otsa ja ütles rahulikult: “Nad ootavad oma hingi, et need 
ihudele järgi jõuaksid”. 

Jumalat ei huvita meie “jõulukiirustamine”, asjad ega programmid. Ta on huvi- 
tatud inimesest ja suhetest, sinust ja minust. Kristuses astub ta alla, tuleb meie 
maailma, inimeludesse ja inimsuhetesse. Rahu, mida suudab meile anda Kristus, 
on otsatu, piiritu, valdav ja jääv. Täitku TEMA valitsus ja otsatu rahu sindki püha- 
de ajal ja saatku sind igal uuel päeval 2017. aastal! Rahu Issand on lähedal! 


Õnnistatud teelkäimist koos Issandaga, 
TAAVI HOLLMAN 


| Eesti Metodisti Kiriku ajakiri KODUTEEL 
Facebookis aadressil 
http://www.facebook.com/emk.koduteel 
Veebikodus aadressil 
http://www.metodistikirik.ee/koduteel 
Issuu keskkonnas neljavärvilise pdf-ina aadressil 

HOIA SILM PEAL! 


NUM USS 


Kolm iidset 
jõululaulu 


Ja Maarja ütles: , Mu hing ülistab Issan- 
dat ja mu vaim hõiskab Jumala, minu 
Päästja pärast, sest ta on vaadanud oma 
teenija madaluse peale. Sest vaata, nüüd- 
sest peale kiidavad mind õndsaks kõik 
sugupõlved, sest mulle on suuri asju tei- 
nud Vägev, ja püha on tema nimi ja tema 
halastus kestab põlvest põlveni neile, kes 
teda kardavad. Ta on näidanud oma käsi- 
varre kangust, ta on pillutanud need, 
kes on ülbed oma südame meelelt. Ta on 
tõuganud maha võimukad troonidelt ja 
ülendanud alandlikke, näljaseid on ta täit- 
nud heade andidega, ent rikkad saatnud 
minema tühjalt. Ta on võtnud oma hooleks 
oma sulase Iisraeli, pidades meeles oma 
halastust, nõnda nagu ta on rääkinud 
meie vanematele, Aabrahamile ja tema 


järglastele igavesti.” Lk 1:46-55. 


ristuse sünd tähen- 

dab meie jaoks, et 

miski pole liiga väike 

ega liiga kättesaama- 

tu Jumala jaoks. Mis- 
ki pole nii väike, et Jumal ei saaks 
sellest teha midagi suurt. Miski pole 
nii võimatu, et Jumal ei saaks selle 
kaudu luua midagi ilusat. Miski pole 
nii lootusetu, et Jumal ei saaks selle 
kaudu luua midagi võrratut ja kau- 
nist. Midagi sellist on kolme iidse 
kiituslaulu sõnades. 


Hanna kiidab Jumalat 

Maarja kiituslaulu (Lk 1:46-55) kõr- 
val on ka piiblis tuntud ka Hanna 
kiidulaul (1Sm 2:1-11) ja Sakaria 
kiituslaul (Lk 1:68-79). Mille poolest 
need erinevad? 

Hanna kiidab Jumalat, et ta on 
lõpuks saanud poja ega pea enam 
olema häbis, mida tollal tähendas 
lastetus abielunaisele. Jumal oli vas- 
tanud ta pikkadele palvetele, võttis 
ära häbi ja pilked, mida ta oli koge- 


nud pikka aega, võttis ära ta ene- 
sesüüdistamise. Ta võttis ära suu- 
re murekoorma — koorma, mis oli 
olnud justkui kivi ta südame peal. 
Jumal tõi suure kergenduse. 

Ei, Hanna ei ütle, et see on juhus, 
või kokkusattumus või saatus või 
lihtsalt õnn. Talle on teada antud, et 
Jumal kingib talle poja. 

Ja kui poeg on tõesti käes, siis ta 
ei unusta Jumala headust. Hanna 
ei ole nagu ,mees Peipsi peal“, kes 
lubab lühtri, aga hea, kui annab 
küünlagi. EI — Hanna teab, et see on 
olnud Jumal. Ta ei luba suuri ,lüht- 
reid“. Ei midagi, mida ta teha ei saa 
ega suuda. Tema lubadus on ehk 
veelgi enam, kui materiaalne — ta 
lubab pühendada oma poja Jumala- 
le. Milline ema! 

Hanna on igatsenud poega — kül- 
lap sooviks ka tema, nii nagu paljud 
tänapäeva emad, otsustada nüüd 
oma laste elu üle ja suunata nende 
saatust. Määrata, millistes ringides 
nad käivad võib-olla isegi, milliste 


sõpradega nad läbi käivad... Võib- 
olla koguni, et laps peaks tegema 
kõike seda, mida ise omal ajal ei 
suutnud. Minna ja õppida viiulit, 
käia sporditrennis, õppida süvenda- 
tult võõrkeeli... 

Hanna teeb midagi muud — ta 
lubab Jumalale, et kui Jumal tões- 
ti vastab ta palvele, siis kingib ta 
selle lapse Jumalale, kas preestri- 
teenistusse või kuidas iganes Jumal 
lapse jaoks otsustab... Aga peamine 
— Hanna usaldab Jumalat. Jumal on 
saanud Hanna jaoks lähedaseks. 

Hanna usaldab Jumalat — ta tänab, 
austab ja kiidab Jumalat. Hanna 
kiidulaul on siiras ja ehe — see on 
tänu ja kiitus Jumala vastu, kes on 
nii imeline — ta teab seda. Jumal oli 
seda ka enne, aga mitte alati ei suu- 
da inimlaps seda näha. 


Sakaria kiidab Jumalat 


Aga enne, kui ta selliselt kiidab 
Jumalat, teeb ta midagi, mida ta 
hiljem väga kahetseb. Ka Sakaria ja 

Foto: Marja Peetmaa 


tema naise elus nagu Hannalgi on 
igatsus saada laps. Ka sellele abi- 
elupaarile, Elisabetile ja Sakariale 
kingitakse laps. Nad on juba kõrges 
eas ja küllap on isegi leppinud sel- 
lega, et neile pole antud muid lapsi 
kui sulased ja sulaste lapsed ning 
sugulaste lapsed. Aga Elisabet jääb 
kõrges eas lapseootele. 


Just Sakariale ilmub Jumala läki- 
tatud sõnumitooja ja annab tea- 
da, et neile sünnib poeg. Sakarial 
on seda raske uskuda. Kuidas ma 
seda usun? Kes seda garanteerib? 
Mis on see märk, millest 
võiksin seda näha? Ma 
arvan, et võime väga 
paljus samastuda 
Sakariasega. Mitte, et 
me ei usuks Juma- 
la olemasolu. Saka- 
rias uskus preestrina, 
uskus Aabrahami järel- 
tulijana, aga mitte alati 
ei ole lihtne mõista Jumala 
plaane. 

Ka meie ei saa vahel päris lõpu- 
ni aru, mida Jumala sõna meile on 
rääkimas. Jah, isegi siis, kui oleme 
lugemas Piiblit või mingit raamatut. 
Või kui pastor räägib mingit keeru- 
list juttu, mis on justkui mõistlik, 
aga lõpuni sellega küll ei nõustu 
või ei saa aru. Mõnikord tuleneb 
see sõnumist või selle edastajast, 
aga — olgem ausad - mõnikord ka 
meist endist. 

Seega — küllap mõistame Saka- 
riat, kui ta ütleb sõnumi toojale: 
»Millest ma tean, et on tõsi, mida sa 
räägid?“ Kuidas ma tean, et mind ei 
peteta ega minuga nalja ei tehta...? 

Sakarial läheb hästi, ta saab tões- 
ti tunda, et see sõnum on tõsi, aga 
ta peab kannatama midagi, mis ta 
olukorra väga viletsaks teeb... Igati 
jumalakartlik Jumala sulane jääb 
ilma väga olulisest oma elus - kõne- 
võimest. Vist päris korralik katsu- 
mus ühele (mine tea, ehk päris jutu- 
kale) preestrile. Siin ta siis nüüd 
on — naine ootab last, aga tema ise 
kogu sellel ajal, 9 kuud ilma kõne- 
võimeta. Ta ei saa isegi seda uudist 
rääkima minna... Tundub isegi õig- 
lane — mis uudist sa räägid teistele, 
kui sa ise ka ei uskunud. Pigem saa- 
vad teised teada uudise: Sakarias 
-ise preester — ei uskunud sõnumit, 
mida Jumala saadikud talle tõid. Ja 

koguni sõnumit, mida ta tegelikult 
on igatsenud oma elus... 

Ka meie igatseme jõulusõnumit 
— sõnumit Jumalast, kes tuleb siia 
maailma. Igatseme rahusõnumit 
Jumalast niivõrd, et oleme valmis 
isegi vaimulikke kutsuma erineva- 
tele jõuluüritustele sõnumit jagama 
— linnaväljakule, kooli, haiglatesse. 
Kutsume, et ta võiks rääkida, sest 
sügaval sisimas on ikka see igatsus 
olemas. Ka siis, kui Jumalat ei ole 
meie elus veel täiel määral... 

Sakarial ja Elisabetil oli küllap 
olemas kõik, mida 

nad vajasid või 
tahtsid, aga 
ometi kusagil 
sügaval — sisi- 
mas - tajusid 
nad, et sSoo- 
viksid midagi 
veel. Kas või 
alateadlikult 
tajume ka meie, 
et midagi on elus puudu ilma Juma- 
lata. Jah, aga isegi selle igatsuse 
juures on meil raske uskuda, kui 
see sõnum tõesti meieni jõuab. 

Jumal aga saatis oma Poja, et olla 
meie elus — meie rõõmudes, meie 
muredes, meie igapäevastel argi- 
hetkedel ja meie erilistel hetkedel 
- meie juures meie kõikides päeva- 
des. Usu kaudu ning sügava seesmi- 
se veendumuse ja kogemuse kaudu. 

Sakarias jõuab ära oodata selle 
aja, kus tal tuleb asjad ümber hin- 
nata. Ehk kahetseda, ehk ümber 
hinnata, aga mis kõige tähtsam - 
USALDADA. Tema katsumus on ju 
tagajärg. Ta on ilmaaegu Jumalat 
nii vähe usaldanud, ilmaaegu nii 
vähe uskunud sõnumit, mis on talle 
antud — sel päeval, kui tõesti läheb, 
nagu Jumal on lubanud - toob 
Sakarias Jumalale kiitust ja austust 
kogu oma südamest. Ta laulab lau- 
lu, mida tuntakse Sakaria kiituslau- 
luna (Lk 1:68-79). Kui Hanna näeb, 
kuidas Jumal on vastanud ja laulab 
kiitust Jumalale, siis Sakarias on 
näinud, et Jumala sõna on tõsi ja 
laulab kiitust Jumalale. 


Maarja kiidab Jumalt 


Maarja kiituslaul (Lk 1:46-55) on 
samuti väga eriline. Maarja kiitus 
ei ole tänu tagantjärele, vaid ootus 
ja usaldus ette. Mitte ilmaaegu ei 


ole Maarjat ülistatud tema usu tõt- 
tu. Kui teised kiidavad Jumalat siis, 
kui nad on saanud vastuse ja abi, 
siis Maarja kiidab juba siis, kui laps 
veel sündimata. Kiidab ka siis, kui 
ees võib oodata häbi ja mõistmatus 
teiste poolt. Ta kiidab Jumalat, tea- 
des, et võib-olla tema pere teda ei 
mõista. Ta kiidab Jumalat ka valu- 
tava südamega, teades, et on või- 
malus, et Joosep võib ta hüljata. Ta 
kiidab Jumalat, teades pilkeid, mis 
on külarahvalt nii kerged tulema. 
Ta kiidab ja ülistab Jumalat juba 
ette — kui kõik on veel ees — ka pikk 
lapseootus ja valu teda ilmale tuues. 
Ta kiidab Jumalat kõigele vaatama- 
ta ja kõige tõttu... 

See on koht, kuhu Jumal toob 
vaikselt ka meid... Ei, mitte selleks, 
et uskuda alles siis, kui oleme näi- 
nud ja omame kõike, mida oleme 
soovinud. Pigem, et usaldada juba 
ette. Uskuda, ilma, et küsiksime 
tõendust. Armastada ja usaldada 
Jumalat sellena, kes ta on ja kellena 
ta on ennast ilmutanud on. See ongi 
USALDUS. Astuda usuteele usku- 
des ja usaldades, et see tee kannab 
ka meid, isegi meid. Et see sild, mida 
peame ületama, kannab. Et see Tee, 
mida käime, viib Jumalaga osadusse 
igal päeval ja igavesse ellu. 

Maarja tõesti usaldas sõnumit, 
mis talle sõnumitoojate poolt too- 
di. Ta ei naernud selle sõnumi üle, 
ei kahelnud. Võib-olla kartis — on 
öeldud, et kartis. Võib-olla ei tead- 
nud — on öeldud, et ei teadnud, mida 
ingli teretus võis tähendada. Aga ta 
ikkagi usaldas. Imeline Maarja! 

Lauldes jõululaule, mõtle ka veel- 
gi iidsematele, ehk lausa esmastele 
jõululauludele, Hanna ja Sakaria 
kiituslauludele. 

Kiida sinagi Jumala abi eest, mis 
antud. Kiida koos Maarjaga, usal- 
dades Jumalat. Miski pole nii väike, 
et Jumal ei saaks sellest teha mida- 
gi suurt. Miski pole nii võimatu, 
et Jumal ei saaks selle kaudu luua 
midagi ilusat. Miski pole nii lootu- 
setu, et Jumal ei saaks selle kaudu 
luua midagi võrratut ja kaunist. 
Usaldada sinagi ette, mida Jumal 
on öelnud - et ta sind ja mind nii 
armastab, et ta on Saatnud oma 
Poja just meie jaoks. Aamen 


Pastor REIN LAANESER, 
Kärsa kogudus 


MEILT JA MUJALT 


Lapsendamise nädala kontsert Tallinna metodisti kirikus 


tuhat last, lapsendada soovijaid on aga mitusada. 

»Lapsendamine ei ole Eestis keeruline, kuid järje- 
korrad on pikad,” nentis MTÜ Oma Pere tegevjuht Aire 
Nurm. , Praegu on ootel ligi 250 peret, kes oleksid valmis 
kohe lapse perre võtma. Aastas lapsendatakse ligi 50 last, 
nii et järjekord võib ulatuda viie aastani.” 

26. septembrist 2. oktoobrini korraldas MTÜ Oma Pere 
»Lapsendamise nädala” raames Tallinnas ja üle kogu Eesti 
erinevaid üritusi: seminare, kontserte, perepäevi ja loen- 
guid. Lapsendamisnädala raames toimus 28. septembril 
kõigis maavalitsustes üle Eesti ,Lapsendamise tund”. Ees- 
märgiks oli anda rohkem teavet selle kohta, mida tähen- 
dab lapse elama asumine uude perekonda nii lapse kui 
perekonna jaoks. 

Lapsendamise nädala korraldamine sai alguse Inglis- 
maal ning Eestis toimus see üritus esimest korda MTÜ 
Oma Pere eestvedamisel 2015. aastal. Selle aasta motoks 
oli — ,Ükski erivajadus ei välista lapsendamist!” 

1. oktoobril toimus Tallinna metodisti kirikus imevah- 
va laste loominguline kontsert, kus esinesid kollektiivid 
ja solistid loomingukeskusest , Aplaus”, Laulukollektii- 
vist ,Tutti Studio”, Tantsustuudiost , Polli”, Estraaditantsu 
stuudiost Extemp ning pereansambel ,Mihhail, Marika £% 
lapsed”. Esinejate rõõm ja siirus soojendas kuulajate süda- 
meid. Loomingulisus ühendab inimesi erinevatest põlv- 
kondadest, rahvustest ja usutunnistustest, tuues südames- 
se kergust, rõõmu ja õnne. Loomingu kaudu väljendatakse 
midagi uut, mis on täis emotsioone ja tundeid. Looming 
väljendub ka armastuses ja usus. Erilise tähtsuse andis 
kontserdile ka see, et toimumiskohaks oli kirik. Kontsert 
lõppes tuntud ühislauluga ,Olgu jääv meile päike”. 

Iga laps väärib perekonda, iga laps väärib turvalist 
kodu. Iga laps väärib enda ümber neid, kes teda armastak- 
sid, suunaksid ja toetaksid. Markuse evangeeliumi 9:37 on 
kirjas: ,,Kes iial ühe lapsukese minu nimel vastu võtab, see 
võtab mind vastu, ütleb Issand”. 


E: elab praegu lapsendajate peredes ligikaudu 


INNA KLAOS, MTÜ OMA PERE tegevjuht, 

mentor ja lapsendaja 

MARIKA LABANOVA, Tallinna kogudus, 

MTÜ Oma Pere liige, Tallinna Kristiine Gümnaasiumi 
õpetaja, lapsendaja 


Pereansambel ,Mihhail, Marika ä lapsed”. Marika ja Mihhail on 
lapsendanud 3 last. 


Kontserdi peaorganisaator Inna Klaos (vasakult esimiensd tänusõnu 
jagamas. 

MEILT JA MUJALT 


Fotod: Üllas Tankler. 


Põhja-Euroopa ja Euraasia 
Reskkonverents Norras 


19.-23. oktoobril 2016 toimus Fredrikstadis, Nor- 


ras Põhja-Euroopa ja Euraasia keskkonverents. | 


Konverentsi avateenistus toimus Sellebakkis Pet- 
rikirkenis kolmapäeva, 19. oktoobri õhtul. 
Konverentsi töösessioonid toimusid Fredrikstadi 
südalinnas Scandic City hotellis. Euraasia ja Eesti 
delegaatidele oli korraldatud ööbimine Fredriks- 
tadi Motellis Torsnesveieni teel vanalinna lähistel. 
Konverents lõppes pühapäeval, 23. oktoob- 
ril hommikuse jumalateenistusega Fredrikstadi 
Toomkirikus. 
TAAVI HOLLMAN, superintendent 


0; 4 Pn 
Ta 4 a y 


Piiskopkonna 
noorte vaimulike kohtumine 


allinnas Pirita Kloostris toimus 11.-13. novem- 

brini piiskopkonna noorte vaimulike kohtumine. 
Noorteks vaimulikeks peetakse pastoreid ja dia- 
koneid, kes on kuni 40 aastat vanad. Eestist osales 
üritusel seitse meie noort vaimulikku. Ühtekokku 
oli piiskopkonnast 24 inimest. Kohtumine hõlmas 
osadust, jagamist, arutlust ja üheskoos õppimist 
teistelt piirkonna vaimulikelt (pastorid ja dia- 
konid) Skandinaaviast ja Baltikumist. Kohtumine 
lõppes osalemisega pühapäevahommikusel juma- 
lateenistusel Tallinna metodisti koguduses, kus 
isadepäeva jutluse pidas piiskop Christian Alsted. KT 


ÜMR peakonverents moodustas töögrupi 


ÜMK 2016. a. peakonverents andis 
Piiskoppide Nõukogule ülesande 
leida lahend pikka aega kirikus eri- 
nevaid arvamusi põhjustanud ini- 
mese seksuaalsuse teemale. 
Oktoobris moodustati 32-liikmeli- 
ne töögrupp (esindajad valiti välja 
ligi 300 kandidaadi hulgast), kes 

esindab kogu ÜMK-d erinevatest 
maailmaosadest. Töögrupp koosneb 
8 piiskopist, 11 ilmikust, 11 pasto- 
rist ja 2 diakonist. Töögrupi ülesan- 
deks on leida lahend edasise osas, 
mis tõenäoliselt päädib erakorrali- 
se peakonverentsi kokkukutsumi- 
sega 2018. või 2019. aastal. KT 


Palju õnne! 


Regina Multram, 28. detsember - 40 
ReimLaaneser, 19. jaanuar - 50 
Olav Pärnamets, 25. jaanuar - 80 


Mareta Nõmme, 19. veebruar - 25 


Foto: Taavi Holman 


EKNX-i kirikujuhid 
külastasid Europarlamenti Brüsselis 


6; detsembril toimus Eesti Kirikute Nõukogu kirikujuh- 
tide ühiskülastus Brüsselisse, Europarlamenti Eesti euro- 
saadiku Tunne Kelami kutsel. Külastuse eesmärk oli tutvuda 
Europarlamendi tööga. 

Esimesel päeval toimus kohtumine Tunne ja Mari-Ann 
Kelamiga ning tutvustati Europarlamenti ja selle tööd. Sel- 
le järel külastasime Euroopa Parlamendi külastuskeskust 
Parlamentaariumi, kus saime ajaloolise ülevaade liidu alguse- 
loost ja edasistest arengutest. 

Teisel päeval toimus Euroopa Kirikute Konverentsi 
(Conference of European Churches, CEC) peakontori kü- 
lastus ja kohtumine peasekretär preester Heikki Huttuneniga. 
Tema oli meile valmistanud ette põhjaliku programmi, kus 
muuhulgas tutvustati järgmiseid teemasid: Euroopa tulevik 
õigluse ja heaolu otsinguil; kommunikatsioon CECis; migrat- 
sioon — olukord Euroopas ja kirikute reaktsioon; CECi teoloo- 
giline dialoog. 

EKNIi liikmeskirikutest osalesid külaskäigul Brüsselisse Ees- 
ti Evangeelne Luterlik Kirik, Eesti Evangeeliumi Kristlaste ja 
Baptistide Koguduste Liit, Eesti Metodisti Kirik, Eesti Kristlik 
Nelipühi Kirik, Adventistide Koguduste Eesti Liit, Eesti Apost- 
lik-Õigeusu Kirik ja Eesti Karismaatiline Episkopaalkirik. KT 


Läti aastakonverentsilt 


Tagasivaatena mööduvale aastale tuleks kindlasti mainida 19.- 
21. augustil Riia Esimeses metodisti koguduses toimunud Läti 
ÜMK Aastakonverentsi, kus tähistati senise superintendendi 
Gita Medne pensionilejäämist ja paluti üheskoos õnnistust 
uuele superintendendile Edgars Sneidersile, kes on ühtlasi 
EMK Teoloogilise Seminari vilistlane. 


Gita Medne. Edgars Sneiders. 


Tallinna koguduses tähistati lõikus- 
tänupüha. Tänupüha kaunistused. 
Autorid: Marja Peetmaa, Piibe 
Piirma. 


Fotod: Marja Peetmaa 

Fotod: Taavi Holmani kogu 


MEILT JA MUJALT 


EMK Piiblikool 


EMK Piiblikooli pilootprojekti valmistati ette pikka aega! 
Piiblikool algas 19.-20. novembri avasessiooniga Tallinnas. 
Ühtekokku tuli õppima 24 õppurit. Piiblikooli teine sessioon 
toimus samuti Talllinnas detsembrikuu 10.-11. päeval! 


Lähtuvalt kasvavast vajadusest Piibli tundmise süvendamise osas EMK ilmikute seas 
ning ilmikkaastööliste (sealhulgas kohalike jutlustajate) ettevalmistamiseks koguduste 
praktilises töös algatame EMK ilmikute koolituse projekti - EMK piiblikooli (inglise 
eeles: Course of Study for Laity). 


Pilootprojekt toimub 7 nädalavahetusel (2016-2017) ja käsitletavad teemad on: VT t UT 
sissejuhatus; suuline kommunikatsioon; jumalateenistuse/ palve juhatamine; juhtimine 
ja ilmiku roll koguduse juhtimises; hingehoidlik teenimine; metodistlik teoloogia 
(eelarm, päästev arm, pühitsev arm, sotsiaalne pühadus); metodisti kirikukord; 
metodisti kiriku ajalugu (John Wesley); Eesti Metodisti Kiriku ajalugu; evangelism ja 
jüngerlus; praktiline töö Piibliga. 


Piiblikooli eesmärk on aidata ilmikutel arendada oma suhet Jumalaga, süvendada 
arusaamist usust ja aidata neil leida ja kasutada oma ande kohalikus koguduses. 


Piiblikool täidab kohalikuks jutlustajaks kandideerimisel haridusnõuded, kui inimesel 
on sellekohane kutsumus ja tal on kohaliku koguduse soovitus. 


Tallinnas, 10.novembril 2016 


EMK Kirikuvalitsus EMK Teoloogiline Seminar EMK superintendent 


TUNNISTUS 


israel on maa, kus Jumal tegutseb eriliste 

tunnusmärkidega, selline maa, kus sünnib 
palju imesid. 

11. oktoobril sai minu lapselaps Daiana ris- 
titud pühal maal, Jordanis. Umbes pool aastat 
varem, noortelaagris palvetades, kuulis ta sel- 
gesti häält, mis ütles: , Ma ootan sind.” 

Ristimispäeval saabusime ristimiskohta Jor- 
dani ääres kaheksa inimesega varahommikul, 
kella 8-9 paiku. Ümberringi oli kõik vaikne 
ja inimtühi. Lugesime koos Jumala sõna ja 
laulsime vaimulikku laulu ,Uus süda elavast 
kangast”, siis palvetasime ja Daiana läks alla, 
Jordanisse. 

Seistes vees koos pastoriga, andis ta Juma- 
lale hea südametunnistuse tõotuse. Hiljem, -sime, et Jumal on Daiana jaoks midagi erilist valmistanud. Pas- 
vaadates ristimisest tehtud fotosid, avastasime, tor, kes Daianat ristis, tunnistas meile, et ta on ristinud paljusid 
et samal ajal ilmus sellele kohale vees valgus inimesi, kuid sellist ristimist selliste eriliste märkidega Jumala 
ülalt — mitte sealt, kust paistis päike; ja tõotuse  Jigiolust ei ole ta kunagi kogenud. Minu lapselaps on veel väga 
andmise ajal oli tema pea ümber imelised, väi- noor, aga minu soov on, et ta oleks avatud kõigele, mida Jumal 


kesed säravad tulekesed. tema jaoks on ette valmistanud. A 
Ristimise hetkel aga kuulsime kõik äkitselt VALENTINA TSERVONA, Tallinna kogudus 
valju shofari* puhumist. Seda kuulis ka Daiana (tõlkis Inna Välja) 


ise, kui ta veest tõusis. Vaatasime ringi, kuid 
kuskil nägemisulatuses ei olnud ühtki inimest. * Shofar — iidne jäärasarvest valmistatud muusikainstrument, 
Meid kõiki valdas suur rõõm, me kõik mõist- mida kasutatakse juutide pidulikel jumalateenistustel ja pühadel. 

Foto: erakogust 


Aldersgate 
Uuendusliikumine Eestis 


Aldersgate'i liikumises 
osalevad nii vaimulikud 
kui ka ilmikud ja oluline 
on meeskonnatöö. Põhi- 
rõhk ei ole kellelgi “staar- 
jutlustajal”, vaid Püha 
Vaimu tööl. 


2011. aasta septembris-oktoob- 
ris külastas Eestit 2 nädala jooksul 
8-liikmeline Aldersgate'i Uuendus- 
liikumise grupp USA-st. Grupi juht 
oli Harry Burger. Selle aja jooksul 
korraldati kaks seminari: ,Issand, 
õpeta mind palvetama” Pärnus ning 
»Elu Vaimus” Tallinnas. Lisaks toi- 
musid lühiseminarid Võrus, Tartus, 
Jõhvis, Aseris. Kõikjal, kuhu mindi 
või kust läbi sõideti, palvetati Eesti- 
maa ärkamise pärast. Meeskonnaga 
koos liikus ka Eesti Aldersgate'i 
liikumise tulevane tuumik: Thea 
ja Kaupo Kant, Taavet Taimla, Tea 
Võro, Tiit Toome, Merlin Metsla ja 
Kristiina Luik. Tallinna seminarile 
lisandus ka kolmeliikmeline grupp 
Mmglismaa metodisti kirikust. 

Selle ringsõidu lõppedes oli tuu- 
mikule selge, et nad soovivad selle 
teenimistööga Eestimaal jätkata. 

Esimene eestlaste korraldatud 
seminar ,,Elu Vaimus” toimus ing- 
laste kaasabil 2012. a varakevadel 
Võrus. 2013 toimus ,Elu Vaimus” 
seminar EMK «suvekonverentsil, 
koostöös briti meeskonnaga. 


Jõhvi 2011. 


Räpina 2015. 


2014 hakkas töö hoogsalt laiene- 
ma. Toimus seminar , Issand, õpeta 
mind palvetama” EMK Teoloogili- 
ses Seminaris, Aldersgate'i mees- 
kond teenis palvemeeskondadega 
kiriku suvekonverentsil ning sai ka 
loodud n-ö Aldersgate'i kogukond. 
Oktoobris toimus ,Elu Vaimus” Vil- 
niuses, novembris , Issand, õpeta 
mind palvetama” Tartu metodisti 
kirikus, koostöös Tartus luterliku 
Maarja kogudusega. 

2015 alguses sai Aldersgate'i tuu- 
mik kokku uusaasta ülistusõhtul 
Võrus, veebruaris toimus ,Issand, 
õpeta mind palvetama” Räpinas, 
aprillis , Elu Vaimus” Võrus, Alders- 


Tallinn 2011. 


gate'i meeskond teenis palves nii 
aastakonverentsil, suvekonverentsil 
kui koguduste arengu koolis; sep- 
tembris toimus ,Issand, õpeta mind 
palvetama” Pärnus ning oktoobris 
Tallinnas. 

2016. a veebruaris toimus semi- 
nar , Elu Vaimus”, kus meeskonnas 
oli liikmeid nii Eestist, Inglismaalt 
kui ka Leedust. Oktoobris tähista- 
sime Tallinnas Aldersgate Eesti 5. 
sünnipäeva seminariga ,, Jumal ter- 
vendab”, mida viis läbi pastor Larry 
Eddings USA-st koos ,Wind of Spirit 
Ministry'ga” (tõlkes: ,Vaimu tuul”). 

Aldersgate'i meeskonnas on tee- 
ninud ca 25 inimest Tallinnast, 


Võru 2012. 

Fotod: Thea Kanti kogu 


Võrus 2015. 


Jõhvist, Tartust, Räpinast, Viitkalt, 
Võrust, Pärnust, Saaremaalt ja Tal- 
linnast. Meeskonnaliikmete hulgas 
on lisaks metodistidele ka luterlasi 
ja üks advendist. 


Mida võib oodata Aldersgate'i 
seminarilt: 


Seminar toimub nädalavahetusel 
8-12liikmelise meeskonna teeni- 
misel. Seminari korraldame koha- 
liku koguduse kutsel (soovitavalt 
2-3kuulise — ettevalmistusajaga), 
meeskond pühendub palvele ning 
Jumala otsimisele ning valmistab 
ette 12-15 miniloengut, mis vahel- 
duvad ülistusaegadega ning palve- 
harjutuste ning palvemeeskondade 
tööga. Uuendusseminaride käigus 


i NN = 


Tallinn 2016, seminar 'Jumal tervendab” Larry Eddings, tõlgib Ave 
Roots. 

Pärnus 2015. 


kogevad osalejad vaimulikku uue- 
nemist, osaduse taastamist Juma- 
laga, mitmetel juhtudel meelepa- 
randust, vabanemist, füüsilist ter- 
venemist, suuremat igatsust Jumala 
järele. Vastuvõttev kogudus tervi- 
kuna kasvab üldjuhul rohkem kok- 
ku, juhtide ning koguduseliikme- 
te-vahelised suhted tihenevad jne. 
Tavaliselt iga seminari järel tunneb 
ka keegi kutset liituda Aldersgate'i 
meeskonnaga. 


Mida ootab Aldersgate'i mees- 
kond vastuvõtvalt koguduselt? 


Meeskond tuleb kogudusse omal 
kulul, kuid ootab, et kogudus maju- 
tab ning toidab seminari ajal. Ole- 
me valmis pakkuma kahte semina- 


Tallinnas 2015. 


ri: ,Issand, õpeta mind palvetama” 
ning ,Elu Vaimus”, mõlema juur- 
de kuulub ka töövihik. Soovi kor- 
ral võib koguduses korraldada ka 
n-ö 3tunnist miniseminari, kus on 
2-3 loengut, 2 palveharjutust ning 
ülistus. Koguduse osa on ka etteval- 
mistus palves, osalejate isiklik kut- 
sumine ning järeltöö pärast semi- 
nari. 


Järgnevad plaanid: 


Valmistame ette tervenduskoo- 
li meeskonnaliikmetele ning loo- 
dame, et Aldersgate'i palverühmad 
võiksid hakata tegutsema kogudus- 
tes, kus seminarid on toimunud. 
THEA KANT, Aldersgate'i 
Uuendusliikumise Eesti juht 


Tallinn 2016, seminaril osalejad. 


Jumal tervendab 


Oktoobri keskel sai meie kogudus 
osa seminarist ,Jumal tervendab”. 
USA metodisti kiriku uuenduslii- 
kumise , Wind of Spirit Ministry” 
(tõlkes: , Vaimu tuule teenistus”) 
meeskond oli tulnud meid teenima 
Aldersgate Eesti kutsel ja abiga. 
Neljapäeva õhtust laupäeva õhtuni 
toimusid loengud, väikegrupivestlu- 
sed ja aeg palveks. Mõned loengute 
teemad: 

H Füüsiline tervis, 

H Emotsionaalne tervis, 

H Inimvaimu tervenemine, 

H Andestamine, 

H Vabastusteenistus, 

m Kõige lohutuse Jumal. 
Reede õhtul oli kirikus avatud eest- 


Mõned 
tunnistused 
tervenemisest: 


Sügisepoole, kui ilmad läksid niis- 
kemaks, hakkas mulle üks hammas 
probleeme valmistama. Pakitses 
ja isegi valutas. Hambaarst avas- 
tas juurte all põletiku ja vaatamata 
antibiootikumikuurile see hammas 
paremaks ei läinud. Hambaarst 
saatis mind juureravi erispetsialis- 
ti juurde, kes vaatas röntgenit ja 
hammast ja ütles, et sellega ei olegi 
enam midagi teha, et see on lootu- 
setu ja tuleb välja tõmmata. Mina ei 
lasknud seda kohe välja tõmmata. 
Otsisin ühe teise hambaarsti, keda 
mu sõbratar kiitnud on ja kelle koh- 
ta oli tervisetrend.ee-s kirjutatud 
kellegi poolt, et ta oli päästnud ära 
hamba, mis mujal oli lootusetuks 
tunnistatud. Läksin tema juurde. 
Tema vaatas ka hammast ja otsus- 
tas, et peab ikka püüdma hamba 
lahti puurida ja katsuma juureravi 
ümber teha. Kuna ma olin hetkel 
veidi nohune, siis lükati see juurera- 
vi ümbertegemise aeg natuke edasi. 

Vahepeal oli meie kirikus juma- 
lateenistus, kus tervendusseminaril 
osalenud meeskond tegi inimeste 
eest eestpalveid. Mina läksin ka sin- 
na ja lasin palvetada selle kroonilise 
põletiku eest. Samal ajal paluti ka 
mu ema seljavalude eest, mis läk- 


palveteenistus, = kus /, 
külalised koos Alders- 
gatei Eesti mees- 
konnaga - palvetasid 
tervenemise — pärast. 
Samasugune võima- 
lus eestpalveks oli ka 
pühapäevase jumala- ** 
teenistuse lõpuosas. 
Jumala pühadus, tema ligiolu oli 
väga tuntav, mulle oli väga süm- 
paatne ka see alandlikkus ja tasa- 
dus, mis ameerika külalistest nii sel- 
gelt välja tuli. Nagu ütles meeskon- 
na juht Larry Eddings, kes jutlustas 
ka pühapäevasel jumalateenistusel, 
ei tulnud nad oma tarkusega hiilga- 
ma ega ,meid rabama”, vaid lasid 


sid koheselt üle ja pole enam taga- 
si tulnudki. Minu hamba olukord 
läks ka paremaks ja kui uus visiit 
jõudis, siis hambaarst ei leidnudki 
enam hambast põletikku ega ka 
mitte midagi, mis põletikule viitaks. 
Ka röntgenipilt oli ilus. Leppisime 
siis kokku, et kui hammas hak- 
kab uuesti valutama või pakitsema, 
annan teada. Loodan, et ei hakka 
ja et Jumal on selle päriselt terveks 
teinud. Tunnistasin ka hambaarstile 
sellest, kuidas vahepeal selle põleti- 
ku eest palvetati. 

HELI VIHT, Tallinna kogudus 


avas 


Käesoleva aasta septembrikuus hai- 
gestusin bakteriaalsesse keskkõr- 
vapõletikku. Põletik oli tugev, arst 
ütles et vasaku kõrva kuulmekile 
oli purunenud. Oktoobrikuu alguses 
kaotas vasak kõrv praktiliselt kuul- 
mise. Vaatamata intensiivsele ravile 
ei tahtnud haigus taganeda. Panin 
oma lootuse Jumalale. 

Oktoobrikuu keskel toimus meie 
kirikus ameerika metodisti Ririku 
külaliste läbiviidud seminar ,Jumal 
tervendab“. Reedel, 14. oktoobril 
avanes mul võimalus osa võtta ter- 
vendusteenistusest, kus minu eest 
palvetasid pastor Toomas Pajusoo 
ja kaks inimest ameeriklaste palve- 
meeskonnast. 

Umbes nädala pärast hakkas 
kõrv ilmutama paranemise märke. 
Päev-päevalt muutus enesetunne 
paremaks ning vasak kõrv hakkas 


Jumala Vaimul tegutseda. 
Paljud inimesed käisid eestpalvel 
ja said vaikses palves sügavalt puu- 
dutatud Jumala Vaimu poolt. Oli 
ka füüsilise tervenemise tunnistusi, 
kuid see, mida Jumal tegi, oli tegeli- 
kult palju enam — sest Jumala soov 
on tervendada kogu meie olemust. 
INNA VÄLJA, Tallinna kogudus 


jälle kuulma. Kuulmiskontrollis lei- 
ti, et kuulmine on taastunud umbes 
samale tasemele, nagu see oli enne 
haigestumist. Viimasel arsti visiidil 
11. novembril ütles arst, et kuulme- 
kile on taastunud (mis minu vanu- 
ses ei ole tõenäoline) ning mõne aja 
pärast võib loota täielikku parane- 
mist. Medikamente ma enam võtma 
ei pea. Olen Jumalale väga tänulik! 

AILI RÜÜTEL, Tallinna kogudus 


siss 


Läksin oktoobri keskel toimunud 
reedesele tervenduskoosolekule. 
Terve suve oli selg häda teinud, jalg 
samuti. Kui kutsuti eestpalvele, siis 
esialgu kahtlesin tükk aega. Kas 
üldse minna? Sel hetkel selg ka ei 
valutanud. Kui minu käest küsiti, 
mis on minu palve, siis ütlesin, et 
selg on haige, jalad ka vahetevahel. 
Eestpalvetaja palus mul käed ette 
kokku sirutada, peopesad koos, ja 
niimoodi hoida. Üks õlg pidavat 
olema madalam. Ja et mu selgroo- 
lülid on lubjastunud. Mina mõtle- 
sin: kuidas ta teab? Samuti pidi üks 
jalg olema pikem. Siis ta hakkas 
palvetama, pannes käe mu seljale. 
Pärast palvet ütles ta mulle umbes 
nii: su selg ja jalad on nüüd terved, 
selgroolülid liiguvad jälle. Ma võt- 
sin selle usus vastu. Pärast seda 
eestpalvet tunnen, et mu selgroolü- 
lid toimivad nüüd hästi ja jalad ei 
tee enam vaeva nagu varem. Tänu 
Jumalale! 

LIIDIA EHANDI, Tallinna kogudus 

REFORMATSIOON 500 


Olevistekirikus avati piduliku jumalateenistusega 


reformatsiooni 500. juubeliaasta 


2017. a. möödub 500 aastat 
reformatsiooni = algusest. 
1517. aastal algatas Saksa- 
maal, Wittenbergis munk 
ja teoloog Martin Luther 
dispuudi indulgentside 
müümise vastu, mis muu- 
tus peagi laialdaseks uuen- 
dusliikumiseks. 


eformatsiooniga sooviti 

tagasi pöörduda krist- 

luse lätete juurde, ha- 

kati rõhutama inimese 

isiklikku suhet Juma- 
laga. See eeldas Piibli tõlkimist rah- 
vakeelde, kiriku rahvakeelset juma- 
lateenistust ja emakeelse kirjasõna 
arendamist. 

Seetõttu omistatakse just refor- 
matsioonile oluline roll ka eesti kir- 
jakeele, eestikeelse hariduse ja rah- 
vuskultuuri kujunemisel. 

Tallinna Oleviste kirikus kuulutati 
9. oktoobril kontsert-jumalateenis- 


tusega avatuks reformatsiooni 500. 
juubeliaasta. Oikumeenilisel juma- 
lateenistusel teenisid kaasa Eesti 
Kirikute Nõukogu liikmeskirikute 
vaimulikud. Jutlustas Eesti Evan- 
geelse Luterliku Kiriku peapiiskop 
Urmas Viilma. Sõna võtsid ka Roo- 
ma-Katoliku Kiriku piiskop Philippe 
Jourdan, Eesti Vabariigi justiits- 
minister Urmas Reinsalu ja Tallin- 


na abilinnapea linnapea ülesanne- 
tes Taavi Aas. Muusikaga teenisid 
Bonzo, Birgit Sarrap, Maria Listra, 
Robert Jürjendal, Madis Metsamart 
ning Collegium Consonante orkes- 
ter koos 150 lauljaga üheksast eri- 
nevast laulukoorist. Jumalateenis- 
tusest tegi otseülekande ka Tallinna 
Televisioon. 


Eeclesia semper reformanda est* 


29. ja 26. oktoobril 2016 tähistas EELK Usuteaduse Ins- 
tituut 70. sünnipäeva Rahvusraamatukogu suures saalis 
kongressiga , Reformatsioon 500 — vaimsus, kultuurimõ- 
jud, perspektiivid“. Kongressile oli kogunenud suur hulk 
huvilisi — üle kahesaja kuulaja. Ka Eesti Metodisti Kirikust 
olid registreerunud mitmed osalejad eesotsas superinten- 
dent Taavi Hollmaniga, lisaks EMK Teoloogilise Seminari 
rektor Meeli Tankler, kaitseväe kaplanaadis teeniv Raivo 
Nikiforov ja mitmed teised, kaasa arvatud allakirjutanu. 
Kahe päeva jooksul oli võimalus kuulata hulgaliselt hu- 
vitavaid sõnavõtte erinevatelt ettekandjatelt. Toimusid ka 
paneeldiskussioonid. Isiklikult tõstaksin esile nelja loen- 


Foto: Andres Kapp 

gut: UI professori dr Randar Tasmuthi ettekannet ,, Usutea- 
duse Instituut teoloogilise hariduse järjepidevuse kandja- 
na Eestis”, TÜ professori Marju Lepajõe ettekannet ,Usu- 
puhastuse mõjust hariduse mõistmisele Eestis”, keeletead- 
lase Kristiina Rossi ettekannet , Kiri tuleb kirikust” ja Mart 
Jaansoni ,Luterlikust koraalist laulupeoni”. 

Esimese päeva õhtul toimus ka Tallinna linnavalitsuse ja 
EELK UI vastuvõtt, kus tervituse ütlesid Tallinna aselin- 
napea Mihhail Kõlvart ja Saksa Liitvabariigi suursaadik 
Christoph Eichhorn. Usuteaduse Instituudi poolt esitles 
mag Anne Burghardt õppekirjanduse uut väljaannet ,Ju- 
mala armu poolt vabastatud“. Teise päeva õhtul toimus 
paneeldiskussioon ,,Sõnum tulevikuks”, kus diskuteerisid 
panelistid: EELK peapiiskop Urmas Viilma, vaimulikud 
Toomas Paul, Urmas Nõmmik, Annika Laats, Ott Ojaperv 
(piiskop Eelija EAÕK), Katri Aaslav-Tepandi (TÜ Viljan- 
di Kultuuriakadeemia õppejõud). Paneeli juhatas Indrek 
Treufeldt. Kongressi lõpetas jumalateenistus Kaarli kirikus. 

Vahest kõige paremini võtab kongressi sõnumi kokku 
TLÜ emeriitprofessori Rein Veidemanni tsitaat Postimehe 
artiklist (11. nov. 2016): ,,...sõltumata meie usutunnistusest 
või selle puudumisest, sõltumata meie suhtest kirikuga, 
peame tunnistama, et oleme rahvuse ja kultuurina need, 
mida oleme Lutheri pärijatena.” 

ANDRES KAPB Tallinna kogudus 


* Ecclesia semper reformanda est - kogudus (kirik) on pidevas 
muutumises. 


Palvuse järel toimus järeltähistamine Malmö Arena'l . 


Kontfliktist osadusse 


Reformatsiooni 500. aastapäeva tähistamiseks peeti 
31. oktoobril 2016 Rootsis, Lundi katedraalis luterlas- 
te ja katoliiklaste oikumeeniline mälestusteenistus. 


Jumalateenistusel teenisid paavst 
Franciscus ja Kristliku Ühtsuse 
Edendamise Paavstliku Nõukogu 
president kardinal Kurt Koch, Luter- 
liku Maailmaliidu president piis- 
kop dr Munib Younan ja Luterliku 
Maailmaliidu peasekretär dr Martin 
Junge. Teenistusel osalesid lisaks 
paljude konfessioonide esindajad. 
Kuu varem avaldasid kaks kirikut 
ka ühise liturgia juhendi (Common 
Prayer) mälestusteenistuse läbivii- 
miseks. Liturgia oli üles ehitatud 
järgmiste teemade ümber: tänu, 
meeleparandus ja jätkuv pühen- 
dumine ühisele kuulutusele. Vali- 
tud teemade eesmärk oli kinnitada 
ühelt poolt seda, mida reformat- 
sioon on andnud kristlikule kiriku- 
le ja teiselt poolt paluda andestust 
otsuste ja tegude pärast, mis viisid 
kunagi kristliku kiriku lõhenemise- 
le. Tänu põhjuseks on katoliiklaste 
ja luterlaste vahel toimuv dialoog, 
millele toetub ka arusaamine, et eri- 
arvamused mõnes õpetuslikus küsi- 


Rootsi kuningapaar Lundi katedraalis toimunud ühispalvusel. 


muses ei ole takistuseks koostööle 
Jumala sõna kuulutamisel maail- 
mas, samuti puudust kannatavate ja 
abi vajavate inimeste aitamisel. 

Mõned mõtted mälestusteenistu- 
sel peetud kõnedest: 

Paavst Franciscus ütles, et kiriku 
lõhenemine on ,haav Kristuse ihus” 
ja lisas, et kui erinevate kirikute 
kristlased koos kuulavad Jumala 
sõna ja püüavad seda praktikasse 
rakendada, siis saavutavad nad olu- 
lisi samme ühtsuse suunas. 

»Meil on võimalus sel ajaloo kriiti- 
lisel hetkel vastuolu lõpetada, liiku- 
des edasi neist arusaamatustest, mis 
on sageli seganud teineteisemõist- 
mist,” teatas paavst Franciscus 
(Rooma-Katoliku Kiriku veebileht). 

Luterliku Maailmaliidu peasek- 
retär dr Martin Junge: ,Töötades 
luterlaste ja katoliiklaste lepitamise 
suunas, töötame me õigluse, rahu 
ja lepituse suunas maailmas, mis 
on konfliktidest ja vägivallast katki 
rebitud”. 


Kardinal Koch selgitas: , Kesken- 
dudes üheskoos Jumala olemusele 
ja Kristuse-kesksusele, on luterlas- 
tel ja katoliiklastel võimalus mee- 
nutada reformatsiooni mitte üksnes 
pragmaatilistel põhjustel, vaid süga- 
vas usus ristilöödud ja ülestõusnud 
Kristusesse.” Mälestusteenistusel 
peetud sõnavõttudes kõlas ühine 
tõdemus, et viinapuu, kellest läh- 
tub elu, on Kristus. Kirikud on vaid 
oksad tema küljes, olles kutsutud 
kuulutama Jumala armu maailmas. 

Reformatsiooni 500. aastapäeva- 
le pühendatud mälestusteenistuse 
kõrghetkeks oli kahtlemata paavst 
Franciscuse ja Luterliku Maailma- 
liidu presidendi piiskop Munib You- 
nani ühise avalduse allakirjutamine 
Lundi katedraalis. Selles kohustuti 
parandama suhteid katoliiklaste ja 
luterlaste vahel dialoogi ja koostöö 
kaudu selleks, et tuua tervenemist 
konfliktidesse, olla salliv ja külalis- 
lahke pagulaste suhtes ning pidada 
hoolt planeedi Maa eest. 

Rohket informatsiooni ja pilte toi- 
munud sündmuse kohta pakuvad 
erinevad veebileheküljed, näiteks 
märksõnade all: reformation 500 
celebrations in Lund. 

ANNE SALURAID, 
Tallinna kogudus 


Paavst Franciscus kõnelemas Malmö Arena üritusel. 

Fotod: U. Viilma kogu 


M, | a 


Lapsed söömas lastekeskuse köögis. Pildil näha ka keskuse õpetajaid Tiinat ja Allat, seljaga on Svetlana (abiõpetaja). 


Märgates lapsi, 
kes on meie ümber 


1990ndatel oli Eesti ühiskonnas aktuaalseks teemaks 
tänavalapsed. Tänapäeva Eestis selles kontekstis enam 


tänavalapsi ei kohta. 


iimase 20 aasta jook- 
sul on tugevasti muu- 
tunud - sotsiaaltöö 
maastik, kuid vaata- 
mata meie kiirelt are- 
nevale ühiskonnale ja muudatustele 
sotsiaaltöö korralduses, puutume 
ikka igapäevaselt kokku laste ning 
noortega, kes veedavad enamiku 
oma ajast õues või kaubanduskes- 
kustes, kellel on kehv õppeedukus, 
kes jätavad õppimise pooleli, tarbi- 
vad varasest noorusest mõnuaineid 
ning seovad ennast kriminaalsete 
jõukudega. Sagedane ajaveetmine 
sõpradega õhtuti õues, ostukeskus- 
tes, tänavatel soodustab varases eas 
uimastitarvitamist. See omakorda 
mõjutab koolikohustuste täitmata 
jätmist ning õppeedukuse langust. 
Kui laps jätab koolitee pooleli, siis 
on tal raskem hiljem leida tööd ning 
suureneb risk jääda töötuks. 

Meie ühiskonnas on ka kaasajal 
lapsed, kes ei saa kodus piisavalt 
süüa, kellel pole häid pesemis- ega 
elamistingimusi. On lapsi, kellel 
puuduvad kodus vanemad, kes hoo- 
litseks nende eest, aitaks ja rahul- 

daks igapäevaseid vajadusi. Kodus 
tuleb ette vägivalda, alkoholijoovet, 
narkootikumide tarvitamist ning 
hoolimatust. Ühelt poolt on neil küll 
kodu, kus magada ja ka vanem või 
vanemad, kuid see on kodu, kus 
nende põhivajadused pole rahulda- 
tud ning nad ei soovi seal olla. Peale 
vanemate alkoholi- või narkosõltu- 
vuse, esinevad sellistes kodudes ka 
muud mured nagu töötus, finants- 
raskused, vägivald või psüühilised 
häired. Vanemad pole oma prob- 
leemide ja sõltuvuste kõrvalt või- 
melised laste eest normaalset hoolt 
kandma. Lapsed sellistest peredest 
lähevad otsima tunnustust ja tuge 
mujalt, sageli sealt, kus kogunevad 
nendesugused tõrjutud lapsed ning 
noored. 

Kevadel möödus 15 aastast sel- 
lest, kui lastekeskus Tähetorn alus- 
tas tegevust, et pakkuda omalt poolt 
lahendusi ja abi ülalkirjeldatud las- 
te probleemidele. Lastekeskus on 
oma algusaegadest võimaldanud 
lastele sooja lõunasööki, arenda- 
vaid tegevusi, huviringe, turvalist 
keskkonda vaba aja veetmiseks ja 


Foto: Mihkel Kasepalu 


teadmisi kristlikust õpetusest, osu- 
tanud abi õppimisel, riide- ning toi- 
duabi. Lastekeskuse tegevusteks on 
läbi aastate olnud ka laagrid ja eks- 
kursioonid, igapäeva- ja suhtlemis- 
oskuste õpetamine ning tervislike 
eluviiside edendamine. 

Kõikidest nendest tegevustest aga 
oleks vähe, kui laste kõrval poleks 
õpetajaid, keda nad võivad usalda- 
da, kellele nad saavad kurta oma 
muresid, kes kuulavad neid ära, 
annavad head nõu, jagavad oma 
armastust, tähelepanu ja hoolt. Las- 
tekeskuse õpetajad Alla ja Tiina 
töötavad keskuses peaaegu selle 
asutamise algusest. Lapsed iseloo- 
mustavad õpetajaid järgmiselt: väga 
heatahtlikud inimesed, toredad, lah- 
ked, suurepärased, targad, lõbusad, 
hoolivad, armastavad, siirad, alati 
aitavad, töökad, õiglased, abival- 
mid, oskavad õpetada, põnevad, 
lahedad, kõige paremad. 

Järgnevalt õpetajate endi mõtisk- 
lused lastekeskuse tööst. 


Alla Gluhhova: Esimesel silmapil- 
gul vaadates tundub, et lastekesku- 
ses on täitsa tavalised lapsed, kuid 
kui pöörata tähelepanu nende sil- 
madele, siis näeb, et need on ehmu- 
nud, ülitähelepanelikud, mõnedel 


aga ükskõiksed, umbusaldavad 
ning lapse jaoks liiga tõsised. 

Igal lapsel on oma saatus ja see 
saatus pole kerge. Millest nad unis- 
tavad, mida mängivad, millest rää- 
givad, millised küsimused tekitavad 
muret? Küsimusi on hulgaliselt, kuid 
kuidas saada neile vastuseid, kuidas 
leida tee lapse südamesse, kes on 
oma lühikese elu jooksul elanud üle 
juba nii palju valu, reetmist, tõrju- 
tust? Kuidas teda aidata, et ta hak- 
kaks usaldama ja ennast avama? 

Palve ajal näitas Issand mulle võt- 
mekimpu, kus olid erineva suuru- 
sega võtmed, ja võtmesüdamikku 
erinevate vormidega. Aga kuidas 
sellisest suurest võtmekimbust leida 
see ainuõige võti, mis teeb lahti iga 
lapse südameukse? Ühist võtit siin 
ei ole, liiga erinevad on laste hinged. 
Katsemeetodid siia ka ei sobi. Ainult 
tarkus ja armastus, mis on pika mee- 
lega, helde, ei otsi omakasu, ei ärritu, 
võib täita meie südamed ülikülluse- 
ga nii, et me võiksime seda jagada 
oma ligimestega, nende lastega ning 
see võib avada südameuksed. 

Jeesus ütles: , Laske lapsed olla 
ja ärge keelake neid minu juurde 
tulemast, sest selliste päralt on tae- 
variik!” (Mt 19:14). Meie — täiskasva- 
nud: lapsevanemad, õpetajad, kas- 
vatajad, ei peaks olema takistuseks 
nende laste jaoks. Me peame saa- 
ma nende jaoks vaimulikeks juhti- 
deks ja õpetajateks, ukseks puhtuse, 
pääste ja õigluse maailma, suuna- 
ma Kristuse juurde. 

Kuivõrd tähtis on, et eksisteeriks 
ja tekiks uusi kristlikke lastekesku- 
si ja lastekodusid ning neis töötaks 
inimesed, kes tunnevad Jumalat ja 
kellel on Temaga isiklikud suhted! 
»Kui Issand ei ehita koda, tühja 
vaeva näevad siis ehitajad temaga. 
Kui Issand ei hoia linna, siis val- 
vab valvur ilmaaegu” (Psalm 127:1). 

Laste päevakeskuse nimi ,Tähetorn” 
tähendab majakat. Majaka ülesan- 
deks on valgustada teed, et mitte 
eksida. See nimi pole juhuslik. Meie, 
lastekeskuse töötajad, peame aita- 
ma nendel lastel, kes on eksinud 
kurjas ja ebaõiglases maailmas, tul- 
la välja pilkasest pimedusest, leida 
turvalisus ja pääste, tulla needusest 
õnnistusse. 


Tiina Peterson: Miks ma seda tööd 
riskirühma lastega teen, küsivad mi- 
nult väga sageli nii mu sõbrad kui 
ka lihtsalt tuttavad. Nende küsimu- 
sest kumab sageli läbi alatoon, just- 
kui oleksin ma valinud eriala, mis 
on liiga raske ja vähe perspektiivi- 
kas, seotud paljude probleemidega, 
nagunii ei saa ju kõiki aidata jne... 

Olen teinud seda tööd riskirühma 
laste ja noortega 15 aastat, sest minu 
jaoks on loomulik ja oluline järgne- 
da oma kutsumusele ning anda en- 
dast nii palju kui võimalik selleks, et 
kedagi aidata. Loomulikult ei suuda 
ma aidata kõiki hädasolevaid lapsi 
ja noori, kuid see ei tähenda, et võik- 
sin mööda minna nendest vähestest, 
keda saan aidata. 

Iga laps on otsekui väike ime. 
Kahjuks pole aga võimalused kas- 
vada ja areneda kõigil lastel ühesu- 
gused. Nende aastate jooksul, mis 
ma olen riskirühma lastega tööta- 
nud, olen ma aru saanud, et tege- 
likult vajavad lapsed päris vähe, 
nad ei vaja kalleid mänguasju ja rii- 
deid, vaid eelkõige pisut tähelepanu, 
armastust ja mõistmist. 

Nende aastate jooksul olen kokku 
puutunud väga paljude andekate 
ja suurepäraste lastega, kes pole 
saanud oma vanematelt tähelepa- 
nu ega suunamist, lastega, kes on 
jäänud nii oma murede kui ka rõõ- 
mudega üksinda. Laps, kellel ei ole 
täiskasvanu toetust, muutub väga 


Lastekeskuse suvelaager. Foto: Aleksandr Fjodorov Tallinna metodisti koguduse vene noored 


jagamas Jumala sõna. 


Foto: Mihkel Kasepalu 


kergesti haavatavaks ja tõrjutuks. 
Kuidas peaks üks väike inimene ise 
oma muredega hakkama saama? 
Nii kasvavadki paljud lapsed vaik- 
selt pisaraid pühkides ja oma hirmu- 
de ja muredega võideldes, kuni ühel 
päeval ei karda nad enam kedagi 
ega midagi, nendest on saanud noo- 
red, kes omakorda ei hooli kellestki 
ega millestki... 

Seetõttu on igal täiskasvanul tege- 
likult võimalus aidata kaasa väi- 
keste imede teostumisele, märgates 
lapsi, kes on meie ümber ja aidates 
neid, kes abi vajavad... 


Lõpetuseks tahaksin ära märkida, et 
laste seas läbiviidud küsitluse põhjal 
saab tõdeda, et lastele meeldib väga 
lastekeskuses olla. Tänu keskuse- 
le on nende õppeedukus tõusnud 
— koolis läheb paremini, hinded on 
paranenud. See aitab neil tulevikus 
omandada haridust ning saada tööd. 
Peaaegu iga nädal käivad metodisti 
koguduse noored lastele piiblitun- 
de andmas. Osadel lastel on olnud 
võimalus võtta osa koguduse teis- 
meliste ja noorte laagritest ning iga 
suvi organiseerivad vabatahtlikud 
Asbury Ühinenud Metodisti Kogu- 
dusest USA-st lastele suvelaagrit. 
See aitab lastekeskust külastavatel 
lastel tundma õppida piibli tõde- 
sid ning teha oma valikuid edasises 
elus. Soe toit, puhtad riided, tööta- 
jate armastav suhtumine, tunnusta- 
mine ja toetamine aitab kaasa laste 
enesetundele ning enesehinnangu- 
le. Seda kõike enamik neist oma 
kodudes ei saa. Lastekeskuse moto 
on: ,Iga laps vajab hoolt”. Me looda- 
me, et selle töö kaudu saame väljen- 
dada oma armastust ja kanda hoolt 
laste eest, kes seda nii väga vajavad. 


Vahendas VERONIKA FJODOROVA, 
Lastekeskuse Tähetorn tegevjuht 


Foto: Tiina Peterson 


Energiakeskuse külastus. 

PÄEVASÕNA — KRISTLIK 
SÕNUM IGAKS PÄEVAKS 


The Upper Room (tlk üleminetuba) on 
Ühinenud Metodisti Kirikuga seotud 
rahvusvaheline uskkondade-vaheline 
teenistus, mis on pühendunud Juma- 
laga lähemat osadust otsivate krist- 
laste vaimulikule teenimisele. Lisaks 
igapäevaste vaimulike mõtiskluste 
ja muu kirjanduse väljaandmisele 
töötab palveteenistus, mida viivad 
läbi vabatahtlikud, kes võtavad 
vastu telefonikõnesid ja kirjalikke 
palvesoove. 

Omaette tööharuks on kogudustele, 
peredele ja üksikisikutele loodud 
mitmesugused vaimuliku kasvu prog- 
rammid. 

The Upper Room on Eestis 
tuntud eelkõige 6 korda aastas 
ilmuva väljaande Päevasõna kaudu, 
mis sisaldab kristlikku sõnumit 
igaks päevaks. . Organisatsioon 
järgib Ühinenud Metodisti Kiriku 
õpetuslikke aluseid, mis on kirjas 
kirikukorras - ajaloolist kristlikku 
usku Kolmainu Jumalasse, kes 
sai lihaks inimkonna Lunastajas 
Jeesuses Kristuses ja kes jätkuvalt 
töötab inimeludes ja ajaloos Püha 
Vaimu läbi. 

Organisatsiooni The Upper Room 
keskuse asupaik on Nashville 
(Tennessee osariik, USA). Esimene 
number ilmus aastal 1939. Tänaseks 
on The Upper Room julgustanud 
juba 80 aastat kõikjal maailmas eri 
uskkondadesse kuuluvaid lugejaid 
palvetama ja oma usku jagama. 
Väljaannet loetakse iga päev enam 
kui 100 maal ja 33 keeles. 


Frances Craig 


Sel aastal täitus 25 aastat esimese 
eestikeelse väljaande ilmumisest, 
mida tunneme - nimetuse — all 
Päevasõna. See sai võimalikuks 
alles tänu nõukogude - korra 
langemisele. Päevasõna esimene 
toimetaja aastatel 1991-2014 oli Eesti 
Metodisti Kiriku superintendent Olav 
Pärnamets. Tema tööd on jätkanud 
Tarmo — Lilleoja. Et — väljaannet 
võimalikult laiale lugejaskonnale 
kättesaadavaks teha, on muudele 
müügikanalitele lisandunud võimalus 
teha — aastatellimus - postiettevõtte 
Omniva vahendusel. Päevasõna saab 
tasuta lugeda ka veebipõhiselt või 
e-posti vahendusel. Neid variante 
eelistavad paljud nooremad lugejad, 
kellest mitmed on omal äranägemisel 
väljaannet rahaliselt toetanud. Suur 
tänu kõigile! 


Or. Grover C. Emmans 


Oskusestmõtestadaomaigapäevaseid 
kogemusi Pühakirja sõnumi valgel 
sõltub kristlase vaimulik kasv. Kuna 
eestikeelne Päevasõna on 0 siiani 
pakkunud peamiselt tõlke vahendusel 
mõtisklusi mujalt maailmast, siis 
tahaksime julgustada kõiki lugejaid 
andma omapoolset panust. Kõigil, 
kel on südames isiklikke mõtisklusi 
ja palveid, on võimalus need saata 
kirjalikult e-posti aadressile: 
paevasona(ometodistikirik.ee 

või tavapostiga: Päevasõna, Narva 
mnt 51, Tallinn 10152. . Jagagem 
oma kogemusi teiste lugejatega 
Päevasõna vahendusel! 

Seepärast julgustage üksteist ja 
igaüks kosutagu teist, nagu te seda 
teetegi! (1Ts 5:11) 


Päevasõna toimetus 

USUPÜHAD 


Juudid tähistavad 
hanuka püha 


MARGIT PRANTSUS 


Hanuka tähendab heebrea keelest tõlgituna ,pühit- 
semist“, aga sellel pühal on mitu nime: pühitsemi- 
se püha, templiuuendamise püha, valguse püha. 


anuka kestab igal 
aastal juudi - ka- 
lendri järgi 25ndast 
kislevist kuni kol- 
manda tevetini; meie 
kalendri järgi jääb see novembri 
lõppu või detsembrisse. 2016. aastal 
algab Hanuka 24. detsembri õhtul ja 
lõpeb 2017. aasta 1. jaanuari õhtul. 

Hanukat tähistavad juudid mee- 
nutuseks Jeruusalemma teise temp- 
li puhastamisest ja taaspühitsemi- 
sest, mis toimus meie kalendri järgi 
aastal 165 eKr. Seetõttu on Hanuka 
ainus vanadest juudi pühadest, mi- 
da Vanas Testamendis mainitud ei 
ole, kuna Vanasse Testamenti said 
viimaste sündmustena kirja need, 
mis juhtusid umbes 400 aastat eKr. 

Uues Testamendis on Hanuka 
püha mainitud templi uuendami- 
se püha nime all. Lihtne Piibli salm 
Johannese 10:22 teatab: ,Siis tulid 
templi uuendamise pühade Jeruu- 
salemmas. Oli talv“. Järgmine salm 
annab meile teada, et Jeesus viibis 
samuti selle püha ajal Jeruusalem- 
mas ja kõndis ringi pühakojas, Saa- 
lomoni sammaskäigus. Kas ta oli 
tulnud pühakotta just selle püha pu- 
huks või muul põhjusel, võime vaid 
oletada. 

Hanuka püha eelloost on aga üp- 
riski põhjalikult kirjutatud piibli 
kaanonisse lisamata jäänud apok- 
rüüfides ning tegelikult on seal sel- 
lest pühast ja asjaga seotud juudi va- 
badusvõitlejatest Makkabitest kirju- 
tatud üpris põhjalikult. Kui Hanuka 
eellugu vaadata, siis 4. sajandil eKr 


vallutas Aleksander Suur tohutuid 
territooriume terves muistses Lähis- 
Idas — kaasa arvatud Pühal Maal. Tä- 
nu sellele levis hellenistlik kultuur 
kõigile neile aladele, nagu levis ka 
kreeka poliitiline mõju. Pärast Alek- 
sander Suure surma jäid vallutatud 
maa-alasid valitsema mitmed valit- 
sejad. Iisraeli territoorium jäi Süü- 
ria valitseja Antiohhos IV Epifanese 
alla, kes oli suur helleniseerija ning 
nõudis, et ka tema valitsuse all ole- 
vatel territooriumidel sunnitaks ini- 
mesi kreeka kombeid järgima. Olles 
teel Egiptusesse, tuli tal kokkupuu- 
de juutidega, kes arvulises mõttes 
kuidagi tema armeele vastu seista ei 
oleks suutnud. 

2. sajandil eKr oli kreeka kul- 
tuuri õitseaeg. Tasapisi hakkasid 
osad juudid seda kultuuri ka omaks 
võtma, kuid oma monoteistlikust 
usust nad ei loobunud. Kui võimu- 
le tuli Süüria Seleukiidide kuningas 
Antiohhos TV Epifanes, otsustas ta 
sundida juute oma usust loobu- 
ma. See oleks aga tähendanud juu- 
di rahva hävingut. 167 eKr vallutas 
Antiohhos pettuse läbi Jeruusalem- 
ma, tappis tuhandeid, hävitas lin- 
namüürid ning ehitas templimäe 
lähedusse uue Akra nimelise linnu- 
se. Juutide maksukoorem muudeti 
kahekordseks. Seejärel keelustas 
Antiohhos templis igasuguse oh- 
verdamise ja usutalituste läbiviimi- 
se. Kõikjal seati üles ebajumalate 
kujud ning sunniti juute neid kum- 
mardama. Surmanuhtluse ähvardu- 
sel keelati neil Pühakirja lugemine, 


hingamispäevade ja pühade pidami- 
ne, toitumise koššer-reeglitest kinni 
pidamine ning samuti ümberlõika- 
mine. Need, kes keelust üle astu- 
sid, kas põletati elusalt või said nad 
maitsta kreeklaste toodud toorest 
uudsust - ristilöömist. 

Jeruusalemma tempel rüvetati 
kõige hirmsamal moel - sealsel alta- 
ril ohverdati sigu. Tempel pühitseti 
riigijumala Olympose Zeusi püha- 
muks ning täitus mäsu ja prostituu- 
tidega amelevate paganate lõbutse- 
misorgiatest. Templimäel pidasid 
kreekapäraseid sportlikke maadlus- 
võistlusi alasti noormehed. Pühakir- 
ja rullid rebiti ribadeks ja põletati 
avalikult; igaüks, kelle juurest veel 
toorarulle leiti, surmati. Peaaegu ju- 
malastaatusesse tõusnud kuningas 
Antiohhos tähistas oma võitu. Sa- 
mal ajal aga viisid Juudamaal käsu- 
täitjad ja väejuhid ellu tema tagakiu- 
samiskavasid. 

Ühes Moodeini-nimelises mägi- 
külas, mille asupaik on tänase Tel- 

Avivi ja Jeruusalemma vahepeal, 
elas vana juudi preester nimega 
Mattatias (Matitjahu), keda on ka 
Mattiasena kutsutud. Vanadest kir- 
jutistest selgub, et see Mattatias oli 
Hasmoni poja Siimeoni poja Johan- 
nese poeg - selline esiisade nimekiri 
on üles loetletud Juudi muinsuste ni- 
melises teoses ning esimesena mai- 
nitud esiisa järgi saigi see perekond 
endale nime , Hasmonite sugu“. 

Kui ümberusustamine nende kül- 
la jõudis, keeldus Mattatias korral- 
dustele allumast. Ta oli veendunud, 
et tuleb kummardada üksnes Iisrae- 
li Jumalat. Koos oma suguvõsaga 
osutus ta nendeks, kes korraldasid 
ülestõusu võõra kultuuri vastu ja 
juudi rahva ikestamise vastu. Toe- 
tatuna oma viiest vaprast pojast, oli 
Mattatias valmis äärmuseni minema. 

Esimeses Makkabite raamatus on 
kirjas, et Mattatias ütles: ,,Milleks 
me peaksime veel elama? Sest Je- 
ruusalemma templi kohal laius nn. 
hävituse koletis ja igasse linna ja 
külla oli püstitatud paganlik Zeusi 
kuju. Mattias ütles: ,Isegi kui kõik 
rahvad kuninga valitsuse all oleval 
alal teda kuulda võtavad, nõnda, 
et igaüks loobub oma vanemate ju- 
malateenistusest ja alistub kuninga 
käskudele, siis mina ja minu pojad 
ja minu vennad tahame käia oma 
vanemate lepingu kohaselt. ““ 

Nõnda ta ütles, teades ometi, et 
need, kes ei olnud valmis kuninga 
käsule vastavat ohvrit tooma, võeti 
kinni, piitsutati kogu rahva ees läbi 
ja tapeti seejärel. 

Kui kuninga kontrollkomisjon 
Mattatiase kodukülla Moodeini jõu- 
dis, et seal kontrollida kuninglike 
eeskirjade täitmist, tappis Mattatias 
vihahoos ühe ärataganenud juudi, 
kes oli valmis ebajumalakuju kum- 
mardama ning ka kuninga komissa- 
ri. Samuti kiskus ta maha ebajumala 
altari. Seejärel põgenes Mattatias 
koos poegadega kõrbe ja kutsus 
üles kõiki, kes oma isade seadustele 
truuks tahtsid jääda, endale järgne- 
ma. Paganlikule ülemvõimule otsus- 
tati vastu astuda. Ehkki võitlus oli 
äärmiselt ebavõrdne, kestis see siis- 
ki 24 aastat ning juudi väesalk kas- 
vas pidevalt. Mattatiase ja tema poe- 
gadega ühinesid äärmiselt julged ja 

jumalakartlikud juudid, keda tundi 
nimega hasidim ehk õiglased, kes 
alguses olid nii punktipealt Jumala 
seadust jälgivad, et pidasid ka kesk 
lahingumöllu kinni hingamispäevast 
— see tähendab, et neil päevadel nad 
ei võidelnud. Loomulikult said nad 
seetõttu ka palju kaotust kanda, sest 
kreeklased püüdsidki seada kõik la- 
hingud just juutide hingamispäeva- 
dele. Hiljem juudid möönsid, et oma 
elu kaitsmiseks võib võidelda ka sa- 
batil, kuna tegu oli enesekaitsega. 
Vana Mattatias suri varsti. Pärast 
tema surma aastal 166 eKr jätkasid 
vabadusvõitlust tema pojad. Nen- 
de hulgast paistis eriliselt silma va- 
nuselt kolmas poeg Juudas, kes sai 
lisanimeks Makkabeus ehk Makk- 
abi. Selle sõna tähendus ei ole päris 
selge, aga seda seostatakse sõnaga 
»makkaba“, mis tähendab haamrit. 
Hiljem kandus see nimi üle kogu 


perekonnale ning sellest sai koguni 
austav tiitel igale juudile, kes oma 
rahva usulise ja poliitilise vabaduse 
eest võitles. 

Pärast isa surma võttis Mattatiase 
poeg Juudas Makkabi juudi võit- 
lejate juhtimise üle. Tema tegevus 
Jeruusalemma ümbruse — mägis- 
maal kujunes vägagi edukaks, sest 
ta moodustas vagade ja lindpriide 
meeste jõugust tugeva vastupanu- 
väe. Tema juhtimise all andis see 
üksus mitmeid hävitavaid lööke pal- 
ju paremini varustatud ja suures ar- 
vulises ülekaalus olevatele vaenuvä- 
gedele. Täpselt ei ole teada, kui suur 
makkabilaste armee oli. Kõige opti- 


mistlikumate hinnangute kohaselt 
võis see küündida maksimaalselt 
12 000 meheni. Aga ikkagi oli see 
suhteliselt väike, võrreldes vaenuvä- 
gedega, kus oli umbes 40 000 sõda- 
last. Ning isegi numbrite võrdlemi- 
sest ei piisa. Kreeka sõdurid olid ju 
professionaalsed võitlejad, neil oli 
vastav varustus, väljaõpe ja samuti 
oli neil terve kari sõjaelevante, mis 
oli sama, mis meie ajal tankid. Juu- 
did olid aga vähemuses, kehva väl- 
jaõppega ja puuduliku sõjavarustu- 
sega ning loomulikult ei olnud neil 
ka elevante. Ometigi — see, mis neil 
oli puudu füüsilises, selle tegid nad 
tasa vaimus, nagu näitab sõja lõpp- 
tulemus. 

Esialgu ei võtnud eemalviibiv ku- 
ningas Antiohhos juutide ülestõusu 
tõsiselt, sest ta oli hoopisteel itta Iraa- 
ki ja Pärsiat vallutama ning käskis 
oma asendajal Lüüsiasel mässajad 


laiaks litsuda. Ent Juudas Makkabi 
saavutas ka Lüüsiase üle võidu. Siis 
sai Pärsias sõjakäigul olev Antiohhos 
aru, et Juudase võidud tõepoolest äh- 
vardavad tema impeeriumi ning oli 
sunnitud oma terrorirežiimile lõpu 
tegema. Ta saatis Sanhedrini (Suur- 
kohtu) kreekameelsetele liikmetele 
kirja ja lubas, et juudid võivad kasu- 
tada oma usukohaseid toite ning jär- 
gida oma seadusi. 

Mis veel Antiohhost puudutab, siis 
varsti pärast seda kukkus ta epilep- 
siahoo käigus sõjavankrist surnuks. 
Ta oli valitsenud aastatel 175-164 
eKr ning on jäänud juudi ajalukku 
suure lurjusena. 


Fotod: erakogu 


Otsustav lahing toimus Beet-Hooroni asula lähedal 
Jeruusalemmast loodes. Juudid võitsid ja tee Jeruusa- 
lemma oli vaba. Õigupoolest käis Makkabite vallutuste 
kuulsus nende ees — vaenlased kartsid juute juba enne 
nendega kohtumist ning see aitas juutidel püha linna 
võõrvõimust kergemini vabastada. 

Kui Juudas Makkabi 165 eKr Jeruusalemma oli vallu- 
tanud, asusid juudid kohe Jeruusalemma templit puhas- 
tama kõikidest ebajumalakujudest. Zeusi kuju lõhuti ma- 
ha, paganlikud kultuseriistad purustati. Tempel seati nii 
korda, et oleks võimalik jumalateenistusi pidada. Mõni 
aeg varem toimuma pidanud sügisene 8-päevane leht- 
majadepühagi oli jäänud pidamata, kuna vaenlased olid 
templit enda käes hoidnud ning seetõttu ei saanud juudid 
oma suure usupüha ajal templisse tulla. Nüüd oligi kavas 
8-päevase püha hilinenud tähistamine ja pidustused. 

Kuna tempel oli vahepeal rüvetatud, tuli see enne 
uuesti korda seada ja pühitseda. Selleks oli muuhul- 
gas tarvis, et küünlajalal põleks tuli. Leiti aga vaid üks 
kannuke pühitsetud õlinatukesega, millest oleks jätku- 
nud põlemiseks vaid üheks päevaks. Suur asi seegi, on 
ime, et see säilinud oli. Uue õli valmistamiseks ja pühit- 
semiseks ette nähtud korra järgi oleks kulunud kahek- 
sa päeva aega. Juudid aga ei saanud enam oodata, sest 
rahvas oli kogunenud templiõue, et pühitsemisest osa 
võtta. Seega süüdati usus see vähene õli, millest oleks 
pidanud loomulikku olukorda arvestades jätkuma vaid 
üheks päevaks. Aga sündis ime — õli põles täpselt kahek- 
sa päeva, ehk traditsioonilisel viisil uue õli valmimiseni 
ja pühitsemiseni. Seda sündmust tähistataksegi tänaseni 
suurejooneliselt Hanuka püha nime all. 

Iga aasta kislevikuu lõpus peetakse seda templipühit- 
semise ehk templiuuendamise püha. Josephus Flavius 
mainib seda kui tulede püha. Rabid aga andsid püha- 
le nimeks Hanuka ehk pühitsemine ning selline nimi 
on jäänud tänase päevani. Isegi kuigi templit praegu ei 
ole, tähistatakse templiuuendamise püha ehk Hanukat 
tänase päevani kaheksa küünla süütamisega 9harulisel 
küünlajalal ehk hanukial. Seal on 8 küünalt iga päeva 
mälestuseks, mil õliime kestis ja üks küünal nimega 
»teener“, mille abil igal päeval küünlad süüdatakse. 

Makkabite lugu läheb pärast templi taaspühitsemist 
edasi. Võitnud kätte õiguse oma usukommetest kinni pi- 
dada, alustasid nad võitlust ka poliitilise vabaduse eest 
juutidele, mis usuvabadust kaitseks. Selle tulemusena 
loodi iseseisev juudi riik, mida valitsesid poolteist sajan- 
dit makkabite järeltulijad, Hasmonite dünastia. 

Ei saa üle rõhutada, kui suureks kangelase sümboliks 
on olnud Makkabid juutide jaoks läbi aegade. Nii juudid 
kui ka muude rahvaste kunstnikud on neist inspiratsioo- 
ni saanud. Maalikunstnik Rubens on maalinud Juudas 
Makkabit ning helilooja Händel on temale pühendanud 
ühe oma oratooriumi. Kaasaja Iisraelis on aga Makkabite 
nimega nimetatud paljud juudi rahvusliku spordiala ehk 
jalgpalli meeskonnad. Juudisoost sportlaste olümpiaad 
kannab nime Makkabiaad ning Iisraeli suurim staadion 
Tel Avivi eeslinnas Ramat Ganis kannab samuti austus- 
avaldusena Makkabite nime. H 


Küünlajalad 


Hanukapühade peatset saabumist 
võib Iisraeli tänavatel hakata tajuma 
juba paar päeva pärast lehtmajade- 
püha lõppemist. 


Usinamad inimesed koristavad oma lehtmajakesed 
kohe ära. Veidi laisematel võib see aga õuenurgas 
seista ja koltuda lausa mitmeid nädalaid ja kuidki. 
Umbes nii nagu meil võib märgata vahel harva, isegi 
veebruari lõpus, mõnda okastest ilma jäänud kuuse- 
rootsikut kusagil prügikonteineri kõrval. Laisemad 
pered ei ole jõudnud varem koristamisega tegeleda. 

Iisraelis hakkavad õige pea pärast lehtmajadepüha 
esimesed ettevalmistused Hanukaks. See väljendub 
näiteks selles, et müügile ilmuvad esimesed tradit- 
sioonilised Hanuka sõõrikud ehk sufganiiad. Ei ole 
midagi imestada, läänemaailmaski algab jõuluralli 
ikka juba vähemalt kuu aega varem. 

Kui Hanuka päriselt kätte jõuab, novembrikuu vii- 
mastel päevadel või detsembris, on ka lastel Iisraelis 
koolist nädalane vaheaeg. Hanuka nädalal toimub 
hulgaliselt erinevaid lasteüritusi — muusikale, teat- 
rietendusi, meisterdamistöökodasid jne. Igal õhtul 
toimub kusagil mõni Hanuka-pidu. Lasteaedades 
lauldakse Hanuka laule ning esinetakse lapsevane- 
matele varem selgeksõpitud programmiga. 


RÜÜNLAD 


Rabid rõhutavad, et Hanukal ehk templipühitse- 
mise pühal ei meenutata juutide sõjalist edu, mis 
Makkabite võitlusi kord saatis, kuna juudiusk ei lu- 
ba pühitseda lahingu võitu, kus langesid inimesed. 
Hanukal meenutatakse pigem juudi rahva pääsemist 
võõrvõimu ja võõrusu alt ning templis asetleidnud 
Õõli-imet. Selle mälestuseks süüdatakse igal aastal 
tuled 9-harulisel küünlajalal. Esimesel õhtul süüda- 
takse üks küünal ja iga päev lisatakse tuli järgmisele 
küünlale. Niimoodi tehakse kõigi kaheksa küünla- 
ga, mis sümboliseerivad kaheksat päeva, mil muist- 
ses templis kestis õli-ime ja lamp ei kustunud. Ühek- 
sas küünal on teistest erinev ning seda kasutatakse 
teiste küünalde läitmiseks. Nii meenutavad kaheksa 
küünalt pluss nende süütamiseks mõeldud üheksas 
8 päeva kestnud õli-imet muistses templis. 

Küünalde süütamise traditsioon /kislevikuus 
Hanuka püha ajal ei alanud aga kohe siis, kui õli- 
ime templis sündis, ega ka pärast templi taaspühit- 
semist. Isegi kogu Hanuka sündmuste käiku ei kirju- 
tatud juudi allikatesse üles otsekohe, vaid paarsada 
aastat hiljem. Alles pärast seda, kui tempel meie aja- 
arvamise esimesel sajandil hävitati, leidsid juudid, 
et see ime, mis kord templis aset leidis, väärib iga- 
aastast meenutamist ning alles siis hakati tähistama 
Hanuka püha. 

Tänapäeval võib Hanuka ajal nii Iis- 
raelis kui mujal maades neis linnaosa- 
des, kus elab religioosseid juute, näha 
suuri Hanuka küünlajalgu. Kui eelkõi- 
ge süüdatakse igas kodus oma 9haruli- 
ne hanukia, siis üldiselt on ka igas lin- 
naosas oma Suur tänava-hanukia, mis 
selle püha ajaks püsti pannakse ja kus 
igal päeval uus küünal juurde süüda- 
takse. Iisraeli poliitikud ja muud ava- 
liku elu tegelased reisivad ringi mööda 
Iisraeli, olles igal õhtul aukülalisteks 
erinevates kohtades ning süüdates 
seal järgmist pühadeküünalt. 


HANURIA ja MENORA 


Gharulist Hanuka küünlajalga ei to- 
hiks segi ajada muistse templi 7haru- 
lise küünlajalaga ehk menoraga. Kui 
menora võeti kasutusele juba iisrael- 
laste kõrbeteekonnal, siis hanukia pä- 
rineb palju hilisemast ajast. Menora 
alguslugu aga viib meid tagasi 2. Moo- 
sese raamatu sündmuste juurde, kus 
iisraellastel oli kõrbereekonnal kaa- 
saskantav pühamu. Pühamu tarvis val- 
mistati Jumala korraldusel küünlajalg 
ja selle valmistajaks oli juudi meist- 
rimees Betsalel. Menora tehti ühest 
kamakast puhtast kullast, sellel oli 
keskmine haru ning kuus kõrvalharu 
- kokku seitsmeharuline. Täpsed juhi- 
sed menora jaoks on antud 2. Moosese 
25:31-37. Menora oli määratud süm- 
boliseerima elupuud, mis seisis Eedeni 
aias. Elupuul olla olnud 7 oksa, süm- 
boliseerimaks seitset loomispäeva. 

Kui hiljem valmis juutide esimene 
tempel, asetati menora sinna. Kuna- 
gi ei tohtinud lasta selle tulel kustu- 
da. See põles ühe oliividest tehtud 
erilise õliga, mille valmimist jälgisid 
preestrid. Kui õli valmis tehti, sulge- 
sid preestrid õlianuma oma pitseriga 
— neid anumaid ja neis olevat õli hoiti 
üksnes templi menora jaoks. 

Kui paabellased templit vallutama 
tulid, peitsid leviitpreestrid menora 
ära. Teise templi menora õnnestus 
roomlastel aga enda kätte võtta ja selle 
edasist täpset asukohta ei teata siiani. 
Osad arvavad, et see võib olla Roomas. 

Tänapäeval on ka juudi sünagoogi- 
des menora meenutus — jumalateenis- 
tuse saali eesotsas seisab , Ner Tamid“ 
ehk ,igavene valgus“ — küünlajalg. Aga 
tavaliselt ei ole see küünlajalg 7haruli- 
ne, nagu templi menora, sest peetak- 
se sobimatuks täpselt templis olnud 

küünlajala koopiat kasutada. Õige 
ehk 7haruline võib olla küünlajalg 
vaid päris templis. Nii arvavad paljud 
religioossed juudid. Seepärast leidub 
sünagoogides väga erineva harude ar- 
vuga küünlajalgu. Kuigi võimalik, et 
mõnel pool juudi kogukondades, kus 
ei peeta valeks liigset sarnasust temp- 
liga, võib ka olla 7haruline küünlajalg. 

Kodused Hanuka küünlajalad ase- 
tatakse juudi kodudes aknalaudadele 
— umbes nagu kristlikes maades jõulu- 
küünlad. Mõned juudid aga asetavad 
hanukia hoopis õue, klaasist kaitse 
taha välisukse kõrvale. Ka Jeruusa- 
lemmas on see tava enam levinud kui 
hanukia tuppa asetamine. Välja aseta- 
mise põhjuseks öeldakse, et kõik võik- 
sid näha — Jumal teeb imesid ja loob 
kõik uueks. Ning rabid rõhutavad, et 
hanukia ülesandeks ei ole mitte eel- 
kõige kodu seestpoolt valgustada, vaid 
eesmärgiks on lasta sel valgusel paista 
maailma — et ka kõik väljaspool olijad 
sellest osa saaksid. 

Iisraelis on Hanuka eel levinud tore 
tava. Jooksjad toovad Hanuka eelõh- 
tul Jeruusalemmast umbes 25-30 kilo- 
meetri kaugusel asuvast Moodeini lin- 
nast tõrvikuga joostes elava tule Jeruu- 
salemma. See viiakse Templimäe ees 
asuvale Nutumüüri väljakule, kuhu 
Hanuka pühadeks pannakse üles üks 
hiiglaslik küünlajalg. Ning Moodeinist 
tuld toonud tõrviku abil süüdatakse 
esimene pühadeküünal. Ei ole raske 
mõista, miks tuli just Moodeinist 
tuuakse — just sealt sai 22 sajandit taga- 
si alguse Makkabite võitlus, mis tipnes 
Hanuka imega muistses templis. C] 


TÄHTPÄEVAD 


Joonistus: Vanaema, Hando Henno 


Vanaema 


Ei elu suuda keegi rahas mõõta 

või lugeda, mis maksab hinge hind. 

Kui ustav palvetaja vapralt hoiab mõõka, 
mis Jumalalt, siis puudutab see mind. 


Mu kallis vanaema ustav olnud palves, 
neid teele saatnud siirast südamest — 
nii palju aastaid olnud usin sõdur valves 
ja mindki sütitanud taevasädemest. 


See palvesäde on mind elus kandnud 
kui päiksekiir, mis taevast näitab teed 
ja eksimustes lootust, armu andnud 
ning ellu toonud õnnistuse veed. 


Veel kõrges eas ta jätkab palvevõitlust, 
et võimalikult paljud leiaks tõe. 

Nii palju pisaraid ja rasket kurjasõitlust 
on hinges eksinuile toonud elujõe. 


Enn, Aili, Kalev, Tiit ja noorim = Tannar— 
kõik lapsed tal said tundma taeva valgust. 
Ei suuda keegi seda sõnadesse panna 
kui suure palvetööga kord ta tegi algust. 


Ka mitmeid raamatuid on emakeelde ringi 
ta tõlkinud, et levida võiks usk, 

et hiljemgi võiks palju eksind hingi 

leida nendest lootust, armastust. 


Kui palju lapselapsi otsekui käekõrval 
on usu juurde toonud tema elu; 
kuis manitses meid kõiki häälel õrnal, 
et särama lööks puhta hinge ilu. 


Lapselaps Hando Henno, 2016 


Aino Henno 95 


25. novembril tähistas kauaaegne Tallinna metodis- 
ti koguduse liige Aino Henno 95. sünnipäeva. 


A ino Henno on kirjutanud tuhat- 

ond luuletust. Avaldatud on 
valikkogu ,Hõbepasun”, teine kogu 
ootab avaldamisjärge. 

Väga viljakas on juubilar olnud 
tõlkijana: ta on eestindanud umbes 
40 vaimulikku raamatut inglise ja 
saksa keelest. Tähelepanuväärne 
on, et need raamatud jõudsid eesti 
keelde sügaval nõukogude ajal, mil 
lääne kristlik kirjandus oli prakti- 
liselt kättesaamatu. Tõlked levisid 
enamasti masinkirjas. Siinkirjuta- 
jagi on mitmeid neist kirjutusmasi- 
nal trükkinud ja paljusid lugenud. 
Need tõlked olid kui sõõm värs- 
ket õhku stagnaaegses vaimupime- 
duses ja usulise kirjanduse leviku 
piiramises. Nende hulgas olid C. 
S. Lewise ,,Mõtteid kannatusest” 
ja ,Lihtsalt kristlus”, Rick Joyneri 
»Lõikus“, Erich Saueri , Maailma 
lunastuse koit“ ja ,Ristilöödu võit“, 
Derek Prince'i ,Õnnistus või nee- 
dus - vali ise!“. 

Lisaks raamatutele tõlkis Aino 


Henno ka lääne kristlikku ajakir- 
jandust, näiteks ajakirja , Abundant 
Life”. Nii raamatuid kui ajakirju tuli 
üle piiri tuua salaja, see oli oma- 


moodi kristlik dissidentlus. Mõni- 
kord toodi ajakiri Aino kätte õhtul 
paariks-kolmeks tunniks, sest järg- 
mine huviline ootas. Siis tuli kibe- 
kiiresti loetud tundide jooksul huvi- 
tavamad asjad tõlkida, sageli maga- 
misaja arvelt. Tütar Aili mäletab, et 
õhtuti, kui lapsed magasid, oli ema 
ikka laualambi valgel kirjutamas. 

Ent andkem sõna juubilarile 
endale. Järgnevalt mõned küsimu- 
sed ja vastused. 


Mis on sinu elu kõige rohkem 
mõjutanud? 

Minu elus on kõige aluseks see, et 
Jumal tõi mind 1950. aastal välja 
surmasuust. Olin 29aastasena sure- 
mas lahtisesse kopsutuberkuloosi. 
Kopsus oli kavern, arstid olid üsna 
lootusetud. Sündis kolmas laps 
Kalev. Palusin Jumalat, et Ta kin- 
giks mulle veel kolm aastat, et lap- 
sed võiksid suuremaks saada. See- 
juures tõotasin, et pühendan selle 
kingitud elu täiesti jumalariigile. 
Jumal vastaski mu palvele, aga ta 
andis mitte 3, vaid 66 aastat. Jumal 
ei pannud mind jutlustama ega laul- 
ma, vaid andis kirjutamise. 


Kas see kirjutamine tähen- 
das veel midagi peale luu- 
letamise ja tõlkimise? 

Jah. Jumal andis mulle ka 
ülesande talletada elulugu- 


Aino Henno. 


sid ja tunnistusi. Elulugude aluseks 
on päevikud, märkmed, intervjuud. 
Elulugudest olulisim on mu vend 
Valduri oma, mis ilmus raamatuna 
pealkirja all ,Võidu hind”. Olen ka 
enda ja lähedaste elust püüdnud 
kirja panna kõik, kus näen Jumala 
kätt. 


Oled oma vanust ja füüsilist nõr- 
kust arvestades vaimses mõttes 
väga erk. Kas saad veel midagi 
jumalariigis teha? 

Jah, saan veel palvetada mitmeid 
tunde päevas. Suure pingutusega 
suudan kirjutada lehekülje päevas, 
enamasti sõnumeid järeltulijatele. 


AVO ROSENVALD, 
Aino Henno vennapoeg 


ask 


Foto: erakogust 


Foto: perekond Rosenvaldi kogu 


Iga kord, kui ma selle kalli inimese koju lähen, oleks nagu taevas 
seal kodus! Nii lihtne ja siiras ja kallis on vanaema Aino ja ta kodu. 
Imeline on leida vanaema põlvili oma lihtsa voodi ees, Jumala trooni 
ees! See ongi see, millest Timo Lige oma laulus räägib: “Ärkamine 
me maal”. Imetore on leida vanaema ühtelugu kirjutuslaua äärest, 
ümber kirjutamas tekste, mille sisu toob au Jumalale ja kinnitust- 
rõõmu-õpetust ellu. Imeline on leida vanaema pliidi ees askeldamas, 
et keeta maitsvat kalasuppi oma küllatulnud lastelastele või õpeta- 
mas vanaaegse retsepti järgi hiiglahea mannapudru tegu. Imeline on 
leida vanaema laupäeviti lihtsate, truude palvekaaslaste keskel istu- 
mas hubases osaduses. Imeline on leida ennast selle kalli Jumala lap- 
se tarku, peenetundelisi, vanaaegse viisakusega ehitud õpetussõnu ja 
tarku tähendusi kuulamas. 

Nii suur igatsus, lausa palve tekib, et meie kõigi kristlaste elu ja kodu 
säraksid välja Jeesust. Vanaema elu on näide ja eeskuju, mida saab 
järgida! 

Issand kuulgu ikka kalli vanaema Aino palveid! 


Aino kahe noorema venna Helmuti (keskel) ja Valduriga. RUTH HENNO 

TÄHTPÄEVAD 


Foto: Veronika Fjodorova kogu 


Maret Puu — suure südamega naine 


Maret Puu on Tallinna koguduse 
kauaaegseim liige, 1. juunil sai täis 
70 aastat sellest, mil ta ühines metodis- 
ti kogudusega Sitsi tänava Petlemma 
palvelas. 


unnen Maretit ajast, kui elasime Sitsi piirkonnas 

1950. aastatel. Maret koos abikaasa Pauliga käis 
läbi minu isa (pastor) Albert Sergoga. Et Maret oli muu- 
sikahuviline, siis mu isa õpetas talle mandoliinimängu. 
Algul näis see raskena, aga mõne aja möödudes oli pil- 
limäng selge. 

Mandoliinimänguga teenis Maret Jumalat kaua aas- 
taid mitmes kirikukooris. 

Kuna Maret on väga osavõtlik, heasüdamlik ja lahke, 
siis võttis ta kasvatada orvuks jäänud tütarlapse Sirje, 
kellele ta oli toeks kooliajal ja igapäevaelus. Et Paul oli 
kingsepp, siis valmistas ta neiule ilusad, pikad nahast 
säärsaapad. Koolitüdrukud, ka mina, tundsime suurt 
kadedust nii kenade jalanõude pärast, mis olid sel ajal 
tavatult suur defitsiit. 

Armsa Mareti aval süda ja alati rõõmus meel meie 
hilisematel kohtumistel jäävad alati minu kalliteks 
mälestusteks. 

MILVI ALLIKSAAR 
vabatahtlik abiline Tallinna koguduses 


issi 


Päi nähtavasti ei tea, et õde Mareti elu ja tegevus 
oli alates 1950. aastate keskelt väga tihedalt seotud 
EMK Tallinna koguduse venekeelse töö algusega. Ta oli 
üks entusiastidest, kes paastu ja palvetega otsisid seal 
Jumala juhtimist. Veebruaris 1957 alustati venekeelsete 
jumalateenistustega. Õige varsti unistati ka oma laulu- 
koorist. Esialgu laulsid eestlased, venelased ja ukrain- 
lased ühiselt koos segakooris kõrvuti vend Paul Korneli 
juhatusel. Mõne aja pärast toodi Jumalale au juba ka 
organiseeritud keelpilliorkestriga. Sellega käidi teeni- 
mas teisi kogudusi — lauldi, tunnistati, jutlustati —, kus- 


Maret Puu orkestris. 

juures kõik tõlgiti eesti keelde ja vastupidi. Sel perioodil 
elasid eestlased ja venelased erilises südamlikus, venna- 
likus armastuses. Õde Maret oli kõigis neis ettevõtmistes 
aktiivne ja särav osavõtja-kaasalööja oma lauluhääle, 
mandoliini- ja kandlemänguga. Olen kuulnud, et Maret 
võtab nüüdki veel osa Oleviste koguduse eakate koorist. 
EINI TŠERENKOVA, 

Tallinna vene kogudus 


avis is 


de Maretit iseloomustab see, et kui ta midagi teeb, 
siis ikka kogu hingest ja õhinal. 

Aastaid oli ta juba hommikuti kell 7 kirikus palvusel, 
ehkki tal oli kõige kaugemalt tulla. 

Teda võib nimetada andunud orelisõbraks. Kui alga- 
sid heategevusmüügid raha kogumiseks orelifondi, tõi 
Maret selleks eesmärgiks rohkesti hinnalisi asju. Ka 
rahaliste annetustega oli ta väga helde. Samuti oreli- 
kohvikute heaks ruttas Maret küpsetistega oma osa 
andma. Et meil on nüüd nii ilus ja hea orel juba viis aas- 
tat, on suurel määral ka armsa õe Mareti teene. Tema 
nimel helisevad meie pillide pillis mitmed viled. 

Elava eeskujuna mäletan Mareti töökust ja abival- 
midust. Omal ajal, kui nad abikaasa Pauliga kodumaja 
ehitasid, töötas tubli õde kolmel töökohal. Oma rõõm- 
sameelsusega suutis ta mõnegi inimese neil rasketel 
aegadel naeratama panna. Kui koguduse üks eakas õde 
jäi haigeks, võttis Maret ta oma koju põetada. Palju aas- 
taid käis Maret iganädalaselt Iru hooldekodus sealseid 
hoolealuseid pesemisel aitamas. 

Õde Maret on tänini elujõuline ja toimekas. Ikka näe- 
me teda kiriku esimestes pinkides jumalateenistusele 
kaasa elamas. Soovime õnnistusrikkaid päevi tema vää- 
rika ea päevadesse! 

URVE AULIS, Tallinna kogudus, 
Hugo Lepnurme nimelise orelifondi ellukutsuja 


Muustki huvitavast õe Mareti noorusradadelt saab lugeda 
Mareti enda kirjutisest ajakirjast Koduteel nr. 4/2006 (ka inter- 
neti vahendusel), samuti venekeelsest voldikust — Tallinna 
metodisti koguduse vene osaduskonna ajaloost. 


Mida õppisime 
Piiblist läbi kolme laagri? 


Metodisti kiriku aastateema , Suhete arendamise 
aasta Jumala ja oma ligimesega” mis põhineb kirja- 
kohal: , Armasta Issandat, oma Jumalat, kogu oma 
südamega ja kogu oma hingega ja kogu oma mõis- 
tusega! See ongi suurim ja esimene käsk. Teine on 
selle sarnane: Armasta oma ligimest nagu iseen- 
nast!” (Mt 22:37-39), oli läbiv teema ka tänavuses 


kolmes noortelaagris. 


evadlaagris , mina ja Tema” 
saime teada, kes on Jumal, 
eskendudes kirjakoha esi- 


mesele poolele: , Armasta Issandat, 
oma Jumalat, kogu oma südamega 
ja kogu oma hingega ja kogu oma 
mõistusega! Me ei saa mõista neid 
piiblisalme, kui me ei mõista, kes 
Jumal on. Jumal on lõpmatu igal 
viisil. Jumal on vägi, mis ei lõpe iial- 
gi. Jumal on kolmainus — Isa, Poeg 
ja Püha Vaim ning ainult üks Jumal. 
Meie suhet Jumalaga võrreldi usu- 
aiaga, mille eest me peame hoolit- 
sema. Milline näeb välja meie usu- 
aed? Millised taimed seal kasvavad? 
Kui tihti me selle eest hoolitseme? 
Sealjuures igaühe usuaed on erili- 
ne ning ainulaadne, mille eest saad 
hoolitseda vaid sina ise. Kui me aga 
oma usuaia eest ei hoolitse, siis kas- 
vavad sinna umbrohud. 

Niisamuti võivad ette tulla takis- 
tused meie suhtes Jumalaga. Võrd- 
pildina toodi need kui müürid, mis 
võivad olla minu ning Jumala vahel, 
nagu näiteks sõnakuulmatus, üles 
tunnistamata patt, andestamatus, 
pettumus. Oluline on, et me tun- 
nistame oma patud ja kahetseme. 
(Loe 1Jh 1:8-9.) Minu ja Jumala 


vaheliste müüride lõhkumiseks on 
oluline tunda Jumala sõna. Matteu- 
se 22:29 ütleb, et ,te eksite, kuna ei 
tunne pühi kirju ega Jumala väge.” 
Kui sa ei tea, mis on see müürikivi 
minu ja Jumala vahel, siis pöördu 
Jumala poole, et seda teada saada. 
Jumal kutsub meid Teda mitte üks- 
nes teadma, vaid tundma ning üks 
viis selleks on lugeda Jumala sõna. 
Piiblit lugedes on oluline vaadata 
tervikpilti ning samuti paluda Juma- 
la juhtimist. 

Jumala sõna tundmise üheks 
takistuseks on, et me oleme mina- 
kesksed. Jumala jaoks on oluline, 
kus on meie süda. Oluline on lähe- 
neda Jumala sõnale alandlikkusega, 
palves, ning lugedes küsida, mida 
see kirjakoht räägib tema kohta. 
Jumala sõna lugemisel ei ole oluli- 
ne, kui haritud sa oled, vaid tõeline 
piiblimõistmine tuleb Püha Vaimu 
kaudu. Heebrealastele 4:12 ütleb, 
et ,Jumala sõna on elav ja tõhus 
ja vahedam kui ükski kaheterane 
mõõk ning tungib läbi, kuni ta eral- 
dab hinge ja vaimu, liigesed ja üdi, 
ning on südame meelsuse ja kaalut- 
luste hindaja.” 

Meile räägiti vaimuliku sõjavarus- 


tuse tähtsusest. Jumala sõna ütleb, 
et meie niuded oleks vöötatud tõe- 
ga, seljas olgu õiguse soomusrüü, 
jalgades valmidus minna kuulutama 
rõõmusõnumit rahust, käes usukilp, 
millega kustutada kurja põlevad 
nooled ning päästekiiver ja vaimu- 
mõõk — milleks on Jumala sõna! 
Loe ning palveta Efeslastele 6:10-17 
kirjakohta enda üle. Heebrealastele 
12:1-2 kutsub meid üles, panema 
maha kõik koorem ning patt ning 
jooksma püsivusega meile määra- 
tud võidujooksu. Seejuures vaada- 
kem üles Jeesusele, kes on usu 
alustala ning täidesaatja, kes häbist 
hoolimata kannatas ristil ning kes 
nüüd istub Jumala trooni paremal 
käel. Kas me oleme valmis minema 
võiduka lõpuni koos Jeesusega? 
Suvises piiblilaagris õppisime 
tundma piiblist, kes me oleme. 
Psalm 139 ütleb meile, et me oleme 
loodud kardetavalt imeliseks. Me 
oleme Jumala looming. Kui meid 
loodi, olime täiuslikus suhtes Juma- 
laga, kuid sõnakuulmatus purus- 
tas meie vastastikuse suhte. Jumal 
lubab, et ta taastab selle suhte ini- 
mese ja tema vahel. (Loe 1Ms 3:15.) 
Jumal saadab maailma oma Poja, et 
meid päästa ning kõigile, kes Jee- 
suse vastu võtavad, annab ta mee- 
levalla saada Jumala lasteks, neile, 
kes usuvad tema nimesse (Jh 1:12). 
Roomlastele 3:23-24 toob välja, et 
»me kõik oleme pattu teinud ning 
oleme ilma jäänud Jumala kirku- 
sest ning mõistetakse õigeks tema 
armust päris muidu, lunastuse kau- 
du, mis on Jeesuses Kristuses”. Me 

Fotod: Johanna-Maarja Serva 


Fotod: Mart Hendrik Järvekülg 


võrdlesime kahte Iisraeli kuningat 
Taavetit ja Sauli. Kuidas on minu 
suhtumine pattu? Kas oluline on 
pigem osadus Jumalaga või teiste 
inimeste arvamus? 1. Saamueli 16:7 
ütleb, et ,Inimene näeb, mis on sil- 
ma ees, aga Issand näeb, mis on 
südames.” 

Üks teema oli: meie kutsumu- 
sest Jumalas. 1. Korintlastele 12:7 
räägib, et meile igaühele antakse 
Vaimu avaldus ühiseks kasuks. Siin- 
juures toodi välja, et me ei tohiks 
ennast üksteisega võrrelda. Jumal 
on seadnud meid vastavalt meie 
andidele. , Aga kõike seda teeb üks 
ja sama Vaim, jagades igaühele eri- 
osa, nõnda nagu tema tahab” (1Kr 
12:11). See, et sa oled erinev, on 
algusest peale Jumala plaan sinu 
jaoks. Võrdpildina too- 
di värvipott — igaüks 
meist on üks värv ning 
kui me üritame olla 
keegi teine, segades | 
kõik värvid omavahel, 
siis tulemuseks on ine- 
tu, ebamäärane värvus. 
Ole see, kelleks Jumal UW 
sind on loonud. 3 

Matteuse 7:7 ütleb, et 
paluge, ja teile antakse, otsige ja 
te leiate, koputage ja teile avatak- 
se. Palveta ja küsi Jumala käest, 
kes oled sina! Otsi Jumala palet ja 
sa leiad tema! Koputa ja küsi oma 
kaaskristlaste käest, milliseid an- 
deid nemad sinus näevad. Jumal 
on meid loonud nii, et meil on suhe 
temaga. Johannese ilmutuse 3:20 
ütleb kogudusele, et ,Ennäe, ma 

seisan ukse taga ja 
koputan. Kui keegi 
kuuleb mu häält ja 
avab ukse, siis ma 
tulen tema juurde 
sisse ning söön õh- 
tust temaga ja tema 


minuga”. Jumal koputab meie ukse- 


le — kas me oleme valmis teda kuula- 
ma? Igapäeva-müras on meil raske 
Jumalat kuulata. Jää vaikseks ning 
pane tähele koputust! Summuta 
oma igapäevased mõtted, palu need 
Kristuse sõnakuulelikkuse alla. Loe 
ja palveta enda üle 2. Korintlastele 
10:5. Jumala hääle tundma õppimi- 
ne on protsess, see võtab aega, ning 
palu Jumala Püha Vaimu juhtimist. 
Loe 1. Saamueli 3. peatükist, kuidas 
Saamuel õpib tundma Jumala hääle 
kuulamist Eeli 
juhatusel. Kes 
on sinule ees- 
kujuks, kelle 
käest sina võid 
õppida tundma 
rohkem Juma- 
s la kohta? Loe 
Il temaga koos 
Jumala sõna, 
palveta, paluge 
ühiselt Püha Vaimu juhtimist. 
Sügislaagris ,Kes/kus on ligime- 
ne?” keskendusime Matteuse 22:37- 
39 teisele poolele. Armasta oma 
ligimest nagu iseennast!”. Kes on 
ligimene? Meie suhet Jumalaga 
ning ligimesega takistab enesekesk- 
sus. Kas ma lasen valitseda oma elu 
Jumalal või trügin sinna valitsemis- 
troonile pigem ise? Meile toodi suu- 


repärane võrdpilt nii-öelda meie elu 
valitsusest, kus troonil on ,,Egopar- 
tei”. Peaministriks on ,,Olen Teistest 
Parem”, haridus-ja teadusministriks 
on ,Tean Kõige Paremini”, sisemi- 
nister ,Enese Õigustus”, välisminis- 
ter ,Prestiiži Iha”, kultuuriminister 
»Mugavuse Soov”, rahandusminis- 
ter , Rahaahne Kadekops” ning sot- 
siaalminister ,Kiidetagu Minu Lah- 
kust”. Seejuures paneme Jumala 
opositsiooni ning ei anna talle või- 
malust meie otsuseid juhtida. Kas 

M: ks me laseme oma 
elus Jumalal 
valitseda ning 
juhtida? — Jaa- 
kobuse 4:6-7a 
ütleb, et ,Ju- 
mal paneb suu- 
relistele vastu, 
aga — alandli- 
kele ta annab 
armu. Siis alis- 
J tuge Jumalale!” 
Jumal ootab meie alandlikke süda- 
meid. 

Kes ja kus on ligimene? Tähenda- 
missõna rikkast mehest ja vaesest 
Laatsarusest räägib meile loo, kui- 
das rikas mees ei märganud seda 
vaest meest terve oma eluaja. Loe 
Luuka 16:19-31. Rikas mees oli 
nii ära harjunud paiseid täis vaese 
Laatsarusega, et talle tundus see 
nii tavaline. Kes on meie elus need 
vaesed Laatsarused, kellega oleme 
harjunud ning keda me ei märka? 
Me ei pea küsima, kes on meie ligi- 
mene, vaid kas mina olen ligimene? 
Kas ma olen ligimene enda lähedal 
olevatele inimestele? Võta aega ning 
märka enda ümber olevaid inimesi! 

Jeesus ütleb mäejutluses: ,, Armas- 
tage oma vaenlasi ja palvetage nen- 
de eest, kes teid taga kiusavad.” (Mt 
6:44.) Mitte üksnes lähedane ini- 
mene, vaid ka vaenlane on ligime- 
ne. Vanas Testamendis saatis Jumal 
prohvet Joona Niineve linnale kuu- 
lutama meeleparandust. Niineve on 
vanaaja linn Assüürias, kes olid Tis- 
raeli vaenlased. 

Joona, teades, et Jumal on armu- 
line ning halastaja, tahab põgeneda 
Issanda eest, kuna ta põlgab oma 
vaenlasi. Ta jääb põgenedes tormi 
kätte ning kala kõhus uppumissur- 
mast pääsedes parandab meelt ja 


le >, 12 DK, a 


viib meeleparanduse sõnumi oma vaenlastele. Niineve rahvas paas- 
tub, palvetab ja parandab meelt ning Jumal halastab nende peale. 
Jeesus ütleb: , Armastage mitte üksnes oma ligimest, vaid ka oma 
vaenlasi.” Märka teist inimesi ja ole talle ligimeseks! Piisab juba 
väikestest praktilistest sammudest: palveta ta eest, ütle julgustav 
sõna, veeda aega, kingi väike kingitus kirjakohaga ja palju muid 
võimalusi! 

Oluline on see, kas me rakendame oma elus Jumala sõna ning 
seda, mida me kuuleme nii laagrites, teenistustel kui ka igapäeva- 
selt Piiblit lugedes. Jeesus räägib mäejutluses kahest mehest, kes 
ehitavad maja, üks neist liivale, teine kaljule. Igaüks, kes Issanda 
sõnu kuuleb ja nende järgi teeb, sarnaneb aruka mehega, kes ehitas 
oma maja kaljule. Ja sadas paduvihma ja tulid veevood ja puhusid 
tuuled ning sööstsid vastu seda maja, aga see ei varisenud, sest see 
oli rajatud kaljule. Igaüks, kes Issanda sõnu kuuleb, ent nende jär- 
gi ei tee, sarnaneb rumala mehega, kes ehitas oma maja liivale. Ja 
sadas paduvihma ja tulid veevood ja puhusid tuuled ning sööstsid 
vastu seda maja ja see varises ja selle kokkuvarisemine oli ränk. 
Tormid ja raskused tulevad, kuid kui me alus on rajatud Kristusele, 
siis me jääme püsima. Kas meie rakendame kuuldut? Millisele alu- 
sele on rajatud sinu elu? 

Me oleme äärmiselt tänulikud Jumalale kõigi kolme laagri eest! 
Samuti täname meie laagrite kõnelejaid: Marjana Luist; Märt Saar; 
Mareta Elisabeth Nõmme; Mark Nelson; Ele Paju, Livia Telles; 
Brasiilia misjonitiim: Gabriela Meira Troglio, Fernanda Helbing da 
Rosa, Damaris Cooper, ja Mylle Mello; Karl Martin Ventsel; Grete 
Lepa; Riine Tiirik; Joel Aulis; Hindrek Taavet Taimla; Robert Tše- 
renkov. 

Aitäh! Cnacn60! Obrigado! 


RIINE TIIRIK, Reeküla kogudus 


2. 


RISTSÕNA: 
METOLAAGRID 2016 


RISTSÕNA KÜSIMUSED: 

1. Linn, kuhu Jumala prohvet saadeti 
meeleparandust kuulutama. 

2. Vaimumõõk ehk... 


Armasta oma ... nagu iseennast. Mt 
22:39 


Rahandusminister ,Rahaahne ...” 
5. Minu ja Jumala suhte võrdpilt. 


6. Prohvet, kes saadeti Assüüria linna 
meeleparandust kuulutama 


7. Kõik inimesed on Jumala... 
Enesekeskse valitsuspartei nimetus. 


9. Igaüks nüüd, kes Issanda sõnu kuu- 
leb ja nende järgi teeb, sarnaneb aru- 
ka mehega, kes ehitas oma maja... 


10. Vaene mees, kes oli paiseid täis. 
11. Ja teil olgu seljas õiguse... 


LAHENDUS: 


Lahendus ilmub metonoorte kodukale 
8. jaanuaril 2017 

Fotod: Tartu Püha Luuka kogudus 


Tartu noortekas 


di ko Püha Luuka juunioride kooskäimine algas sel aastal tava- 
pärasest pisut hiljem. 18. novembril pidasime esimese noorte- 
ka, kuhu tuli kokku 13 last vanuses 10-14 a. Meie koguduse lapsed 
olid väga tublid oma koolisõprade kutsujad. Sõbrad juba teavad, et 
alati on toimumas midagi põnevat ja tulevad hea meelega. Oleme 
väga tänulikud Tallinna koguduse sõpradele, kes tulid meile appi 
noortekat läbi viima. Suur-suur tänu teile, Lemme, Johanna-Maar- 
ja ja Mary! Noored said mängida ägedaid mänge, süüa enda meis- 
terdatud “võikusid” ja tunda ennast hästi. 

Meie juuniorid on väga aktiivsed jumalateenistustest osavõtjad 
ja teenivad advendiajal traditsiooniliselt kaasa: loevad pühakir- 
ja, advendimõtisklusi ja mängivad pille. Valmistume hoolega ka 
advendilaadaks. Sel aastal meisterdavad noored helkurpaelast ja 
pärlitest kiile ning puidust kuumaaluseid. Kolmandal ja neljandal 
advendil toimuval laadal saadud tulu läheb ,,meie” kahe Etioopia 
lapse õpingute toetamiseks. 


Ja üks pisike tunnistus ka Aleks Mattias Mäekivilt: 
»Vaatasin Youtube'ist üht videot, kus olid mulle ootamatult asjad, mis 
mulle ei meeldinud. Seal oli üks rõve asi, mis jäi mind kummitama. 
Ma rääkisin sellest emaga ja siis me palvetasime. Mõne aja pärast 
ma tundsin, et mul ei olnud enam hirmus. Jumal aitas mul sellest 
üle saada.” 


JANA TAMM, 
Tartu Püha Luuka kogudus 

Lastemisjon Puhjas 8. oktoobril 


1 varahommikul vuras kaks auto- 
äit inimesi Puhja poole lastetöö misjoni- 
päeva korraldama. Autodes istusid lastetöö 
toimkonnaga kõrvuti ka kevadel lastetöö 
juhtide intensiivse koolituse läbinud noored. 

Puhjas oli kohale tulnud paarkümmend 
kohalikku last eelkoolist varateismelisteni. 
Õpilastel oli võimalus vaadata näidendeid, 
lüüa kaasa interaktiivsetes tegevustes ja 
meisterdada. Kohalikud olid innukad ja kut- 
susid meid peagi tagasi. 

Jumala sõna sai külvatud ja nii mõnigi 
väike jüts ümises samme kodupoole seades 
äsjaõpitud ülistuslaule. 

Tänu Jumalale toreda päeva eest! 

EGLE HOLLMAN, 
EMK lastetöö juht 


Fotod: Egle Hollman 


Pärnu lastekiriku töö on taas hoo sisse saanud 


dust. Kui varem oli igal õpetajal oma 
kindel ülesanne, siis nüüd teeme 
kõik kõike kordamööda. Uue osana 
teeb õpetaja Ardi lastega katseid. 
Kutsusime appi ka õpetaja Inga, 
kes on varem koolis töötanud vene 
keele õpetajana. Tema aitab vene 


Sel sügisel suunasime paar suureks 
kasvanud last edasi noortekasse. 


Nende asemele tuli meile aga palju 
uusi väikesi lapsi. Õpetajatele tähen- 
dab uute väikestega tegelemine uusi 
väljakutseid. Sellest sügisest tõime 
lastekirikusse sisse jälle paar uuen- 

a i 


EMK lastetöö koolituspäev 
Tallinnas 22. oktoobril - Uue Testamendi 
kultuuriline kontekst 


Kz enamikul pühapäevakooliõpetajatest teoloogi- 
ine haridus puudub, otsustasime seekord laienda- 
da õpetajate teadmisi just Uue Testamendi kultuurilise 
konteksti alal. Lektor oli Margit Prantsus ja osaleja- 
test moodustus 30liikmeline oikumeeniline seltskond. + 
Saime ülevaate juutide pühadest, igapäevaelust ning 
uskumistest ja mõttemaailmast. 

EGLE HOLLMAN, EMK lastetöö juht 


»Hoia ja hooli“ on advendiaja raamat 


enda sisemusse heide- 
takse. 


kordi pole ning maailm 


 ttota ja Htoovi E AA 
2 on tegelikkuses imeline 


Egle ttollmav 


Jõulud seostuvad palju- 
de mõtetes keerlevate 
lumehelveste, kingiku- 
hilate ja dekoratsiooni- 
dega kaupluste vaate- 
akendel. Tegelikkuses 
on jõuluaeg olnud läbi 
sajandite ajaks, kui het- 
keks peatutakse ja pilk 


mõnus lugeda ja 
uurida jõule ooda- 
tes nii iseseisvalt kui 
ka koos vanemaga. Raa- 
mat julgustab lapsi maa- 
ilma paremaks muutma. 

Detsembrikuu 24 päe- 
val saavad nad koos raa- 
matu tegelastega seis- 
ta silmitsi igapäevaelu 
rõõmude, murede ja hir- 
mudega ning kogeda, 
et lahendamatuid olu- 


»Hoia ja hooli” - paik, kus elada ja olla. 
ON advendiaja Lisaks lugudele leiad 
' raamat, mida on - igal päeval ka huvitava 


meisterduse, ,Kas tead- 
sid, et” rubriigi ning 
palju lustakaid luuletu- 
si. Raamat sisaldab ka 
CD-d, millel on 10 raa- 
Matus leiduvat lugu ning 
Priit Pajusaare poolt vii- 
sistatud luuletused. 
Müügil Apollos, Rahva 
Raamatus ja kristlikel 
raamatulettidel. 


EGLE HOLLMAN 


keelt kõnelevatel lastel tõlkimisega 
kiiremini sulanduda mängudesse, 
meisterdustesse ja aitab tõlkida piib- 
lilugusid. 

Ees on jõulud ja õpetajate mõt- 
ted on juba jõulupeo korraldamisel. 
Oleme aastaid teinud näidendeid ja 
nii ka seekord. Ettevalmistused juba 
käivad. 


Rahulikku jõuluaega! 
ANU HOBUSTKOPPEL 
Pärnu Agape kogudus 


Uus tore plaat tulekul... 


JUMAL ON NII HEA 


atri Joosua Hollman 8 Ke 


1 Don'the sad 
2 Jesus washed mysins 
3 Some people are crazy 
4 Soelssandas 
5 MyGod is Amazing 

6 IPraise the Lord 

7 My Love for You 
> Jumal on niihea 
9 Susees on jõud 

10 MyKingi'm here 
11 Best Place 


got 5 

Fotod: Pärnu Agape kogudus 


Foto: Egle Hollman 


MEISTERDA 


Jeesus on jõuludest puudujääv pusletükk 


Täiuslikest jõuludest võib puudu jääda vaid üks tükike ja 
see on Jeesus Kristus. 


Meisterda see pusletükike jõululapsest, et saaksid jagada seda 
sõnumit ka oma sõpradega. 


1. Otsi pilt jõululapsest. Selle võid leida vanade jõulukaartide hulgast. 
2. Joonista harilikuga pusle šabloon pildile ja vaata, et see sobiks. 

3. Seejärel lõika pusle tükk välja. 

4. Kleebi pilt pusletükile. 


5. Lisa pael kuumaliimiga ümber pusletüki, kuid jäta piisavalt paela ka 
aasa jaoks. 


Nüüd rõõmuga sõnumit jagama! 


EMK tegevuse 110. aastapäev; usumärtrite Prikaski, Hängi, Prii surmast 75 aastat; 
Hugo Oengo sünnist 110. aastat; Karl Kuuma sünnist 150 ja surmast 85 aastat. 
Seoses ülalmainitud aastapäevadega kutsun kõiki üles 


Juunikuuks plaanime näitust 110 tegevusaastast. Hiljem tagastame teie materjalid 
või kui see peaks olema teie soov, jätame need kiriku arhiivi, kus 


TAAVI HOLLMAN, superintendent 


Telli ajakiri Koduteel! , i 
EMK häälekandja, ajakiri KODUTEEL PAEVASONA aastatellimus 2017 (6 numbrit) 


aastatellimus (4 numbrit) maksab 2017. maksab 2016. aasta lõpuni 8 eurot. 
aastal 15 eurot ja üksiknumber 5 eurot. 
Tellimuse saab vormistada kas lähimas postkontoris, 
Tellimuse saab vormistada kas kirjakandja vahendusel, 
| | m jähimas postkontoris; OMNIVA veebilehel või toimetuse kaudu pangaülekandega 
, tasudes. 


H kirjakandja vahendusel; 
m OMNIVA veebilehel omniva.ee, Tellimisindeks 01706 ag 


ajakirjandus -> telli ajakirjandust -> väljaande | AA PÄEVASÕNA 
E A sitta M n, Eesti Metodisti Kiriku arveldusarve: KESTUS NUPITAKSURAKVANS, 
E otsingusse - kirjuta "Koduteel"; J 


6 SEB Pank, EE641010052004731009, 
M pangaülekandega EMK arvele tasudes. märksõna PÄEVASÕNA. 


Tellimisindeks 78228 Tellimuse eest pangaülekandega 
Eesti Metodisti Kiriku arveldusarve: SEB pangas EE641010052004731009, MARSI HA UNE 
märksõna KODUTEEL. kindlasti saata oma aadress kas 

kirjalikult toimetuse aadressile: 

Tellimuse eest pangaülekandega makstes palume Päevasõna, Narva mnt 51, Tallinn 
kindlasti saata oma aadress kas kirjalikult toimetuse aadressile 10152 
(Koduteel, Narva mnt 51, Tallinn 10152) või e-posti aadressile: 
või e-posti aadressile: koduteel Gmetodistikirik.ee paevasonaG)metodistikirik.ee 


